
ΑΠΟΦΑΣΕΙ Σ 

Αριθ. 369895 (1) 

Παραγωγή και διάθεση βιομηχανικών ροδάκινων & αχλα¬ 
διών 2001/2002 και εφεξής. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπ’ όψη: 

1. Τις διατάξεις του άρθρου 22 παρ. 3 του Ν. 992/79 «Πε¬ 
ρί οργανώσεως των Διοικητικών Υπηρεσιών για την Εφαρ¬ 
μογή της Συνθήκη Προσχώρησης της Ελλάδος στην Ε.Κ. 
κ.λ.π.». 

2. Τις διατάξεις των Καν. (ΕΚ) 2201/96, 2200/96, 

2699/2000, 2319/89, 2320/89 & των τροποποιητικών αυ¬ 
τών. 

3. Τις διατάξεις του συνημμένου εφαρμοστικού Καν. 
(ΕΚ) 499/2001 

4. Τις απόψεις των ενδιαφερομένων μερών. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Α. ΓΕΝΙΚΑ 

1. Η ποσότητα νωπών βιομηχανικών ροδάκινων και 
αχλαδιών που καθορίσθηκε από τους σχετικούς κοινοτι¬ 
κούς κανονισμούς σαν εθνικό κατώφλι για τη χώρα μας 
ανέρχεται σε 300.000 τον. και 5.155 αντίστοιχα. 

2. Η ενίσχυση δίδεται στις Οργανώσεις Παραγωγών 
(ΟΠ) που παραδίδουν βάσει συμβάσεων από 15 Ιουνίου 


μέχρι 25 Οκτωβρίου βιομηχ. ροδάκινα και από 15 Ιουλίου 
μέχρι 15 Δεκεμβρίου βιομηχ. αχλάδια στις εγκεκριμένες 
μεταποιητικές επιχειρήσεις για παραγωγή των προϊόντων 
του παραρτ. 1 του Καν. (ΕΚ) 2201/96. 

Β. ΣΥΜΒΑΣΕΙΣ ΜΕΤΑΠΟΙΗΣΗΣ 

1. Η καλλιέργεια και η διάθεση ροδάκινων & αχλαδιών 
στις μεταπ. επιχειρήσεις συντελείται μέσω των συμβάσε¬ 
ων του παραρτήματος 1 της παρούσας. 

Συμβάσεις μπορούν να υπογραφούν μεταξύ: 

α. ΟΠ ή ενώσεων ΟΠ αφ’ ενός και μεταποιητών αφετέ¬ 
ρου. 

β. Μεμονωμένων παραγωγών και μεταποιητών και μόνο 
για τη φετινή περίοδο 2001/02 και για ποσότητες μέχρι το 
25% των συμβατικών ποσοτήτων των βιομηχανιών. 

2. Η υπογραφή των συμβάσεων προϋποθέτει την προη¬ 
γούμενη σύσταση εκ μέρους των μεταποιητών Εγγυητι¬ 
κής επιστολής για την κάλυψη του 50 % της εμπορικής 
αξίας της πρώτης ύλης και κατάθεσή της μαζί με την σύμ¬ 
βαση στην αρμόδια Δνση Γεωργ. Ανάπτυξης. Σε περίπτω¬ 
ση μη κατάθεσης εγγυητικής επιστολής ή κατάθεσή της 
με καλυπτόμενο ποσό μικρότερο του 50% η Δνση Γεωργ. 
Ανάπτυξης δεν θεωρεί την σύμβαση που δεν καλύπτεται 
από εγγυητική επιστολή και η σύμβαση θεωρείται άκυρη 
και μη εκτελεστέα. 

Σχετικά ενημερώνει άμεσα την Δνση Μετ-Τυπ-& Π. Ε του 
Υπ. Γεωργίας & τους αντισυμβαλλόμενους. 

Η αρμόδια Δνση Γεωργ. Ανάπτυξης αμέσως μετά την 
πληρωμή του 50 % της εμπορικής αξίας της πρώτης ύλης 
στους παραγωγούς αποδεσμεύει τις κατατεθείσες αντί¬ 
στοιχες εγγυητικές επιστολές. 

3. Στην περίπτωση κατά την οποία η ΟΠ λειτουργεί και 
ως μεταποιητής οι συμβάσεις θεωρούνται ότι συνήφθη- 
σαν, εφόσον η ΟΠ καταθέσει στη Δ/νση Γεωργικής Ανά¬ 
πτυξης του τόπου παραγωγής της α' ύλης «Δέσμευση 
Εφοδιασμού» με τα στοιχεία που προβλέπονται στο άρ¬ 
θρο 4 του Καν. (ΕΚ) 449/2001 μέσα στις προθεσμίες των 
συμβάσεων μεταποίησης. 

4. Μια μόνο σύμβαση υπογράφεται μεταξύ ΟΠ και με- 
ταποιητή. 

5. Οι συμβάσεις υπογράφονται: 

• Για τα ροδάκινα μέχρι 15 Ιουλίου και επτά εργάσιμες 
ημέρες πριν την έναρξη των παραδόσεων 

• Για τα αχλάδια μέχρι 31 Ιουλίου και επτά εργάσιμες 
ημέρες πριν την έναρξη των παραδόσεων 

6. Οι συμβαλλόμενοι μπορούν να συμφωνήσουν αύξη¬ 
ση μέχρι 30% των ποσοτήτων της αρχικής σύμβασης με 
γραπτή συμπληρωματική σύμβαση του παραρτ. 2. 

Οι συμπληρωματικές συμβάσεις υπογράφονται το αρ¬ 
γότερο μέχρι 15 Αυγούστου για τα ροδάκινα και 15 Σε¬ 
πτεμβρίου για τα αχλάδια. 

7. Γιατις ποσότητες που θα διατεθούν στην μεταποίηση 
εκτός του συστήματος της ενίσχυσης στην παραγωγή, 
πρέπει να υπογραφούν οι συμβάσειςτου παραρτ. 1 μετην 
προσθήκη της ένδειξης «εκτός συστήματος». 

8. Όλες οι συμβάσεις (αρχικές, συμπληρωματικές, 
εκτός συστήματος) υπογράφονται εις 4πλουν και κατατί¬ 
θενται από την ΟΠ για θεώρηση στη Δ/νση Γεωργ. Ανά¬ 
πτυξης του τόπου παραγωγής της α' ύλης μέσα σε 10 ερ¬ 
γάσιμες ημέρες από την ημερομηνία σύναψης, και το αρ¬ 
γότερο 5 εργάσιμες ημέρες πριν τις παραδόσεις. 

Με ευθύνη της ΟΠ αποστέλλεται ένα αντίγραφο στη 
Δ/νση Γεωργ. Ανάπτυξης του μεταποιητή και ένα στο με- 
ταποιητή. Ένα αντίγραφο παραμένει στην ίδια την Ο Π και 
στην Δ/νση Γεωργ. Ανάπτυξης που θεώρησε τις συμβά¬ 
σεις. 

Στην περίπτωση υπογραφής συμβάσεων μεταξύ μεμο¬ 
νωμένων παραγωγών και μεταποιητών (αφορά μόνο την 
περίοδο 2001/02) η κατάθεση των συμβάσεων για θεώ¬ 
ρηση αλλά και η διαβίβαση αυτών ως ανωτέρω, συμπερι¬ 
λαμβανομένου αντιγράφου προς την ΟΠ μέσω της οποί¬ 
ας θα διακινηθεί το προϊόν, γίνεται με ευθύνη των βιομη¬ 
χανιών. 

9. Στην περίπτωση που η ΟΠ εμπορεύεται την πρώτη 
ύλη μελών άλλων ΟΠ ή μεμονωμένων παραγωγών υπο¬ 
γράφονται μεταξύ των σχετικά συμφωνητικά. 

Τα εν λόγω συμφωνητικά αφορούν το σύνολο της πα¬ 
ραγωγής των παραγωγών μελών άλλων ΟΠ ή μεμονωμέ¬ 
νων και συμπεριλαμβάνουν οπωσδήποτε: 

α) τον αριθμό των περιόδων που καλύπτει το συμφωνη¬ 
τικό, 

β) τις ποσότητες που θα οδηγηθούν στη μεταποίηση 
συνολικά και κατά παραγωγό 

γ) συνέπειες σε περίπτωση αθέτησης των συμφωνηθέ- 
ντων και 

δ) δέσμευση των μελών άλλων ΟΠ ή των μεμονωμένων 
παραγωγών να διαθέσουν όλη την παραγωγή τους μέσω 
των ΟΠ και να συμμετέχουν στις συνολικές δαπάνες του 
συστήματος. 

10. Στην περίπτωση που η μεταποίηση πραγματοποιη¬ 
θεί σε βιομηχανία εγκατεστημένη σ’ άλλο Κ.Μ., η Δ/νση 
Γεωργ. Ανάπτυξης του τόπου παραγωγής της πρώτης 
ύλης αποστέλλει με ευθύνη της θεωρημένο αντίγραφο 
της σύμβασης τόσο στην τοπική Γεωργική Υπηρεσία του 
άλλου Κ.Μ. όσο και στην μεταποιητική επιχείρηση. 

Γ. ΕΓΚΡΙΣΗ ΕΠΙΧΕΙΡΗΣΕΩΝ 

1. Οι μεταποιητικές επιχειρήσεις που επιθυμούν να συμ¬ 
μετέχουν στο καθεστώς της ενίσχυσης πρέπει να τύχουν 
της σχετικής έγκρισης από το Υπ. Γεωργίας. 

Προς τούτο υποβάλλουν μέχρι 31 Μαρτίου κάθε έτους 
σχετική αίτηση στη Δ/νση Μετ. Τυπ. και ΠΕ του Υπ. Γ εωρ¬ 
γίας, Αχαρνών 2, με τα ακόλουθα δικαιολογητικά: 


α) την εκδιδόμενη από την αρμόδια Νομαρχιακή Υπη¬ 
ρεσία άδεια λειτουργίας του Ν. 2516/97 

β) βεβαίωση της Δ/νσης Γεωργικής Ανάπτυξης της 
έδρας του εργοστασίου, ότι έχει εκπληρώσει τις συμβατι¬ 
κές του υποχρεώσεις που απορρέουν από τις κοινοτικές 
και εθνικές διατάξεις. 

Γιατη φετινή περίοδο η παραπάνω αίτηση μετά δικαιο- 
λογητικά υποβάλλεται μέχρι 31 Μάίου 2001. 

2. Οι επιχειρήσεις που δεν εκπλήρωσαν τις συμβατικές 
τους υποχρεώσεις που απορρέουν απάτην κοινοτική και 
εθνική νομοθεσία δεν εγκρίνονται. Ο κατάλογος των επι¬ 
χειρήσεων που εγκρίνονται κατ’ έτος θα δημοσιεύεται με 
σχετική μας απόφαση. 

3. ΟΠ ή μεμονωμένοι παραγωγοί που συνάπτουν συμ¬ 
βάσεις και παραδίδουν ροδάκινα και αχλάδια για μετα¬ 
ποίηση σε μη εγκεκριμένες επιχειρήσεις δεν μπορούν να 
τύχουν της σχετικής οικονομικής ενίσχυσης. 

Δ. ΠΛΗΡΟΦΟΡΙΕΣ ΠΡΟΣ ΓΝΩΣΤΟΠΟΙΗΣΗ 

1. Οι ΟΠ και οι μεταποιητές που επιθυμούν να συμμετέ¬ 
χουν στο σύστημα ενίσχυσης στην παραγωγή ενημερώ¬ 
νουν εγγράφως μέχρι 31 Μαρτίου κάθε έτους τις αρμό¬ 
διες Δ/νσεις Γεωργ. Ανάπτυξης του τόπου παραγωγής 
της πρώτης ύλης και του τόπου όπου είναι εγκατεστημέ¬ 
νη η βιομηχανία αντίστοιχα. 

2. Οι ΟΠ διαβιβάζουν στην τοπική Δ/νση Γεωργ. Ανά¬ 
πτυξης τα στοιχεία και τις πληροφορίες του άρθρου 5 
παρ. 5 και του άρθρου 8 παρ. 2 του Καν. (ΕΚ) 449/2001 
στις ημερομηνίες που αναφέρονται. 

3. Οι μεταποιητές γνωστοποιούν στην τοπική Δ/νση Γε- 
ωργ. Ανάπτυξης τα στοιχεία και τις πληροφορίες του άρ¬ 
θρου 8 παρ. 2 και 4 και του άρθρου 9 του Καν. (ΕΚ) 
449/2001. 

4. Οι Δ/νσεις Γεωργικής Ανάπτυξης αποστέλλουν στη 
Δ/νση Μεταπ. Τυποπ. και Π.Ε. του Υπ. Γεωργίας: 

α) Τα στοιχεία του άρθρου 9 αναλυτικά κατά βιομηχανία 
και συγκεντρωτικά 

β) Μέχρι την 1η Δεκεμβρίου τα στοιχεία του αρθ. 23 
παρ. 2β. 

γ) Μέχριτην 15η Φεβρουάριου τα στοιχεία τα αναφερό- 
μεναστο άρθρο 23 παρ. 3 του Καν. (ΕΚ) 449/2001. 

Ε. ΠΑΡΑΔΟΣΗ ΠΡΩΤΗΣ ΥΛΗΣ ΣΤΙΣ ΒΙΟΜΗΧΑΝΙΕΣ 

1. Η παράδοση της πρώτης ύλης (εντός και εκτός συ¬ 
στήματος) στις βιομηχανίες μεταποίησης γίνεται από τις 
ΟΠ. Για κάθε φορτίο που παραδίδεται στη βιομηχανία η 
Ο.Π. του τόπου παραγωγής της πρώτης ύλης εκδίδει πι¬ 
στοποιητικό παράδοσης, όπως το υπόδειγμα του πα¬ 
ραρτ. 3 τόσο για τις ποσότητες των συμβάσεών της, όσο 
και για τις ποσότητες των συμβάσεων των μεμονωμένων 
παραγωγών της περιοχής της. 

Τα πιστοποιητικά αυτά φέρουν αύξοντα αριθμό χωρι¬ 
στά κατά περίπτωση. Το πιστοποιητικό παράδοσης εκδί- 
δεται σε 4 αντίγραφα που συνοδεύουν το φορτίο και υπο¬ 
γράφονται από τον ποιοτικό ελεγκτή της Ο.Π. Κατά την 
παράδοση του φορτίου στην βιομηχανία μετά από έλεγχό 
του καταγράφονται και οριστικοποιούνται τα στοιχεία 
που βρέθηκαν στο πιστοποιητικό παράδοσης, το οποίο 
υπογράφεται από τον εκπρόσωπό της Ο.Π. ή τον νόμιμο 
εξουσιοδοτημένο εκπρόσωπό της, και από το νόμιμο εκ¬ 
πρόσωπο της βιομηχανίας εφόσον συμφωνήσουν. Με ευ- 

θύνητης Ο. Π. που εξέδωσε το πιστοποιητικό παράδοσης 
διαβιβάζονται το αργότερο τη δεύτερη εργάσιμη ήμερα 
από την εβδομάδα παράδοσης ανά ένα αντίγραφο του πι¬ 
στοποιητικού παράδοσης στις Δ/νσεις Γεωργικής Ανά¬ 
πτυξης του τόπου παραγωγής και μεταποίησης του προϊ¬ 
όντος, ένα κρατάει ο μεταποιητής ενώ το τέταρτο παρα¬ 
μένει στην ίδια. Σε περίπτωση κατά την οποία ένα φορτίο 
ανήκει εν όλο ή εν μέρει σε συμβαλλόμενους ή μεμονω¬ 
μένους παραγωγούς, η Ο.Π. διαβιβάζει αντίγραφο του πι¬ 
στοποιητικού παράδοσης του φορτίου αυτού στους εν¬ 
διαφερομένους. 

Η έκδοση του πιστοποιητικού παράδοσης είναι υποχρε¬ 
ωτική και γίνεται επ’ αμοιβή, οι δε μεταποιητικές επιχει¬ 
ρήσεις δεν παραλαμβάνουν κανένα φορτίο χωρίς πιστο¬ 
ποιητικό παράδοσης καθ’ ότι αυτό χρησιμοποιείται ως δι- 
καιολογητικό της καταβολής της οικονομικής ενίσχυσης. 

Σημειώνεται ότι κανένα φορτίο πρώτης ύλης δεν διακι- 
νείται και δεν παραλαμβάνεται εάν δεν συνοδεύεται από 
το προβλεπόμενο από τον Κώδικα Βιβλίων και στοιχείων 
Δελτίο Αποστολής. 

2. Οι ποσότητες ροδάκινων & αχλαδιών που παραδίδο- 
νται στις βιομηχανίες προκειμένου να δικαιούνται οικονο¬ 
μικής ενίσχυσης στην παραγωγή υπόκεινται σε ποιοτικό 
και ποσοτικό έλεγχο. Οι έλεγχοι αυτοί είναι εφ’ όλης της 
ύλης και ανατίθενται στις Ο.Π., ενώ ο κρατικός έλεγχος 
περιορίζεται μόνο σε δειγματοληπτικούς ελέγχους. 

Για το σκοπό αυτό οι Ο.Π. δημιουργούν στους τόπους 
παραγωγής Κέντρα Συγκέντρωσης πρώτης ύλης όπου 
ελέγχεται κάθε φορτίο ποσοτικά και ποιοτικά πριν οδεύ- 
σει προς την βιομηχανία ως εξής: 

α) Το φορτίο ζυγίζεται καιλαμβάνεταιτο μεικτό του βά¬ 
ρος και με αφαίρεση του απόβαρου του μεταφορικού μέ¬ 
σου υπολογίζεται το καθαρό βάρος. 

β) Λαμβάνεται από το φορτίο δείγμα και υπολογίζεταιτο 
ποσοστό των καρπών που δεν πληρούν τις ποιοτικές προ¬ 
διαγραφές (ελάχιστες απαιτήσεις ποιότητος). 

Όλα τα στοιχεία του ελέγχου καταγράφονται στο πι¬ 
στοποιητικό παράδοσης. 

Εφ’ όσον το ποσοστό καρπών που δεν πληρούν τις ελά¬ 
χιστες απαιτήσεις ποιότητας είναι μεγαλύτερο του 5% κα¬ 
τά βάρος το φορτίο απορρίπτεται, αλλά μπορεί να επα- 
νέλθει για έλεγχο μετά από διαλογή. Το ποσοστό των καρ¬ 
πών που δεν πληρεί τις ποιοτικές προδιαγραφές 
απομειούται από το καθαρό βάρος του φορτίου που προ- 
έκυψε από τη ζύγιση με εγγραφή στο πιστοποιητικό πα¬ 
ράδοσης. 

3. Η Οργάνωση της παράδοσης της πρώτης ύλης στις 
βιομηχανίες μεταποίησης γίνεται σε συνεργασία μετα- 
ποιητή, Ο.Π. και παραγωγού και σύμφωνα με το χρονο¬ 
διάγραμμα παράδοσης των συ μβάσεων. Ιδιαίτερα οι Ο. Π. 
θα πρέπει να προστατεύουν τόσο τον παραγωγό, όσο και 
την ποιότητα του προϊόντος οργανώνοντας ομαλή τρο¬ 
φοδότηση των βιομηχανιών με πρώτη ύλη. Σε κάθε περί¬ 
πτωση η πρώτη ύλη που παραδίδεται στο μεταποιητή θα 
πρέπει να τηρεί τα ελάχιστα κριτήρια ποιότητας. Σε περί¬ 
πτωση που ο μεταποιητής παραλαμβάνει φορτίο με απο- 
μείωση μέχρι 5% υποχρεούται στη διαλογή του. Εφ’ όσον 
ο μεταποιητής δεν συμφωνεί με τα στοιχεία του ποσοτι¬ 
κού και ποιοτικού ελέγχου που αναγράφονται στο πιστο¬ 


ποιητικό παράδοσης το φορτίο παραπέμπεται στη διαιτη¬ 
σία του αρμόδιου ελεγκτή ποιοτικού ελέγχου του τόπου 
μεταποίησης του προϊόντος. Στην περίπτωση αυτή ισχύ¬ 
ουν τα στοιχεία της γνωμάτευσης του εν λόγω ελεγκτή. 
Όλες οι γνωματεύσεις του ελεγκτή ποιοτικού ελέγχου 
υπόκεινται σε δευτεροβάθμια κρίση από τον Επόπτη Ποι¬ 
οτικού Ελέγχου ύστερα από αίτηση του ενδιαφερομένου. 
Τονίζεται ότι το ποσοστό απομείωσης της πρώτης ύλης 
σε καμία περίπτωση δεν συνιστά υποχρέωση καταβολής 
οικονομικής ενίσχυσης. 

ΣΤ. ΕΛΑΧΙΣΤΕΣ ΑΠΑΙΤΗΣΕΙΣ ΠΟΙΟΤΗΤΑΣ 

1. Οι ποσότητες της πρώτης ύλης ροδάκινων & αχλα¬ 
διών που παραδίνονται στις βιομηχανίες βάσει συμβάσε¬ 
ων μεταποίησης πρέπει να πληρούν τουλάχιστον τις ελά¬ 
χιστες απαιτήσεις ποιότητας που αναφέρονται στο Πα¬ 
ράρτημα 4. 

2. Οι ποσότητες των τελικών προϊόντων που προέρχο¬ 
νται από πρώτη ύλη συμβάσεων μεταποίησης τόσο εντός 
συστήματος όσο και εκτός συστήματος ενίσχυσης στην 
παραγωγή πρέπει να πληρούν τουλάχιστον τις ελάχιστες 
απαιτήσεις ποιότητας κατά προϊόν που αναφέρονται 
στους Καν. (ΕΟΚ) 2319/89 και 2320/89. 

Ζ. ΕΞΟΦΛΗΣΗ ΠΡΩΤΗΣ ΥΛΗΣ 

1. Η εξόφληση της πρώτης ύλης (ποσότητες μελών ΟΠ, 
συμβαλλομένων μεμονωμένων, μεμονωμένων παραγω¬ 
γών, εντός και εκτός συστήματος), πραγματοποιείται από 
το μεταποιητή αποκλειστικά και μόνο μέσω των ΟΠ μέσα 
στις προθεσμίες που καθορίζονται στις συμβάσεις. 

2. Η πληρωμή της πρώτης ύλης τόσο εκ μέρους του με- 
ταποιητή προς τις ΟΠ όσο και εκ μέρους των ΟΠ προς 
τους παραγωγούς πραγματοποιείται μόνο με τραπεζικό ή 
ταχυδρομικό έμβασμα. 

3. Η πληρωμή της πρώτης ύλης από τις ΟΠ προς τους 
παραγωγούς πραγματοποιείται μέσα σε 15 εργάσιμες 
ημέρες εκτός των περιπτώσεων Συνεταιρισμών που είναι 
μέλη της ΟΠ που με τη σειρά τους πληρώνουν τους πα¬ 
ραγωγούς - μέλη τους μέσα στις επόμενες 15 εργάσιμες 
ημέρες. 

Η. ΤΗΡΗΣΗ ΜΗΤΡΩΩΝ 

Οι ΟΠ και οι μεταποιητές τηρούν τα Μητρώα (φακέ¬ 
λους) με τις πληροφορίες και τα στοιχεία των άρθρ. 16 & 
17 του Καν ( ΕΚ) 449/2001. 

Πέραν αυτών: 

1. Η ΟΠ τηρεί τα παρακάτω στοιχεία για κάθε παραγω¬ 
γό: 

α) την καλλιεργούμενη με βιομηχ. ροδάκινα & αχλάδια 
έκταση 

β) τις ποσότητες που παραδόθηκαν 

γ) το ύψος της τιμής της πρώτης ύλης και της ενίσχυσης 
για την εν λόγω περίοδο 

δ) την καταβολή της τιμής και της ενίσχυσης. 

2. Οι μεταποιητές τηρούν Μητρώο ελέγχου Ποιότητας 
Τελικών Προϊόντων. Στο μητρώο αυτό καταγράφουν τα 
αποτελέσματα των ελέγχων που διενεργούν καθημερινά 
και σε τακτικά διαστήματα κατά την διάρκεια της περιό¬ 
δου μεταποίησης προκειμένου να διαπιστώσουν ότι τα τε¬ 
λικά προϊόντα που παράγουν πληρούν τις ελάχιστες κοι¬ 
νοτικές απαιτήσεις ποιότητας. Οι έλεγχοι αυτοί αφορούν 




12712 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σε προϊόντα που προέρχονται από πρώτη ύλη τόσο εντός 
συμβάσεων όσο και εκτός συμβάσεων. 

3. Οι Δ/νσεις Γεωργικής Ανάπτυξης του τόπου μεταποί¬ 
ησης τηρούν Μητρώο Ελέγχου Πρώτης Ύλης & Τελικών 
Προϊόντων στο οποίο καταγράφονται οι έλεγχοι που 
πραγματοποιούν τόσο στην πρώτη ύλη που παραδίδεται 
στις βιομηχανίες της περιοχής τους, όσο και στις παρτί¬ 
δες των τελικών προϊόντων. Το Μητρώο αυτό περιέχει τα 
ακόλουθα στοιχεία κατά βιομηχανία: 
α) Ημερομηνία διενέργειας του ελέγχου 
β) Ονοματεπώνυμο του ελεγκτού 
γ) Στοιχεία ποσοτήτων που ελέγχθηκαν, πρώτης ύλης 
και τελικών προϊόντων 

δ) Είδος ελέγχου (δειγματοληπτικός, διαιτησίας) 
ε) Αποτέλεσμα ελέγχου 
στ) Υπογραφή Ελεγκτού 
Θ. ΕΛΕΓΧΟΙ 

1. Σε κάθε ΟΠ και μεταποιητική επιχείρηση διενεργού- 
νται οι έλεγχοι που αναφέρονται στο άρθρο 18 του Καν 
(ΕΚ) 449/2001. 

2. Οι παραπάνω έλεγχοι ανατίθενται στις Νομαρχιακές 
Αυτοδιοικήσεις του τόπου παραγωγής της πρώτης ύλης 
καθώς και σε αυτές της μεταποιήσης του προϊόντος. Για 
το σκοπό αυτό με Απόφαση του Νομάρχη συγκροτείται 
σε κάθε Νομαρχιακή Αυτοδιοίκηση 3μελής Επιτροπή 
Ελέγχου Μεταποίησης ως εξής: 

α) Ένα γεωπόνο του τμήματος Π.Ε.Ε. (με τον αναπλη¬ 
ρωτή του) ως πρόεδρο 

β) Ένα γεωπόνο ποιοτικού ελέγχου - μεταποιημένων 
οπωρ/κών (με τον αναπληρωτή του) 
γ) Ένα οικονομικό υπάλληλο και ελλείψει αυτού ένα γε¬ 
ωπόνο ποιοτικού ελέγχου νωπών οπωρ/κών (με τον ανα¬ 
πληρωτή του) 

Οι ανωτέρω επιτροπές συνεπικουρούνται στο έργο 
τους από: 

-Τους ποιοτικούς ελεγκτές, που είναι υπεύθυνοι για τον 
έλεγχο της ποιότητας της πρώτης ύλης που παραδίδεται 
στις βιομηχανίες 

- Τα Περιφερειακά Εργαστήρια Ποιοτικού Ελέγχου, 
που είναι συνυπεύθυνα για τον ποιοτικό έλεγχο των τελι¬ 


κών προϊόντων των βιομηχανιών και για τον έλεγχο αντι¬ 
στοιχίας πρώτης ύλης - τελικών προϊόντων. 

3. Έργο της Επιτροπής Ελέγχου Μεταποίησης είναι: 

α) Η πραγματοποίηση κάθε είδους ελέγχου ( φυσικός, 
διοικητικός, λογιστικός) προκειμένου να επαληθευθεί η 
ακρίβεια των στοιχείων και πληροφοριών των Μητρώων 
που τηρούν τόσο οι ΟΠ όσο και οι μεταποιητές, και 

β) Ο έλεγχος των ποσοτήτων που κατανεμήθηκαν 
στους παραγωγούς - μέλη των ΟΠ αλλά και στους μεμο¬ 
νωμένους παραγωγούς. 

4. Όσον αφορά τον έλεγχο ποιότητας τελικών προϊό¬ 
ντων λαμβάνονται δείγματα και από τα Περιφερειακά Ερ¬ 
γαστήρια Ποιοτικού Ελέγχου της περιοχής τους, που για 
το σκοπό αυτό τηρούν αρχεία των αποτελεσμάτων των 
ελέγχων αυτών για κάθε βιομηχανία. 

5. Τα μητρώα των οργανώσεων παραγωγών και των με- 
ταποιητών σελιδομετρούνται και θεωρούνται από την 
Επιτροπή Ελέγχου Μεταποίησης πριν από την έναρξη της 
περιόδου μεταποίησης. 

6. Οι έλεγχοι που πραγματοποιούνται από την Επιτροπή 
Ελέγχου Μεταποίησης δεν αποτελούν εμπόδιο στην εν¬ 
δεχόμενη άσκηση μεταγενέστερων ελέγχων από τις αρ¬ 
μόδιες αρχές, ούτε στις ενδεχόμενες συνέπειες που μπο¬ 
ρούν να προκύψουν από την εφαρμογή των ισχυουσών 
διατάξεων. Όλα τα Μητρώα εξάλλου που θεσπίζονται με 
την παρούσα Απόφαση με τα παραστατικά που τα συνο¬ 
δεύουν και τα Αρχεία Ελέγχου Τελικών Προϊόντων των 
Περιφερειακών Εργαστηρίων Ποιοτικού Ελέγχου διατη¬ 
ρούνται επί δετία τουλάχιστον για κάθε Κοινοτικό και 
Εθνικό έλεγχο. 

I. ΚΥΡΩΣΕΙΣ 

Γ ια παραβάσεις του συστήματος ενίσχυσης στην παρα¬ 
γωγή επιβάλλονται οι κυρώσεις των άρθρων 21 & 22 του 
Καν (ΕΚ) 449/2001 και της 372547/30-6-2000 κοινή από¬ 
φαση Υπουργών Εθνικής Οικονομίας και Γεωργίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Ιουνίου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

ΠΑΡΑΡΤΗΜΑ 1 
ΣΥΜΒΑΣΗ 

ΜΕΤΑΠΟΙΗΣΗΣ ΒΙΟΜΗΧΑΝΙΚΩΝ ΡΟΔΑΚΙΝΩΝ & ΑΧΛΑΔΙΩΝ 


Αριθμός αναγνώρισης. 

Σήμερα.στ. 

Οι παρακάτω συμβαλλόμενοι: 

1. Η Οργάνωση Παραγωγών *. 

που εδρεύει στ. 

καλούμενη "Ο.Π.". 

2. Η μεταποιητική επιχείρηση. 

που εδρεύει στ. 

καλούμενη "μεταποιητής". 

Υπογράφοντας δια των νομίμων εκπροσώπων τους αντίστοιχα 

1. 

2 . 

συμφωνήσαμε, συναποφασίσαμε και συνομολογήσαμε τα παρακάτω : 

1. Η παρούσα σύμβαση αφορά ποσότητα.τόνων. 

2. Η Ο. Π. υποχρεούται να εφαρμόσει α) όλες τις καλλιεργητικές φροντίδες που απαιτούνται για την παραγωγή πρώ¬ 
της ύλης που να ανταποκρίνεται στις ισχύουσες ποιοτικές προδιαγραφές και β) τους κανόνες προστασίας του πε¬ 
ριβάλλοντος. 

3. Η Ο. Π. υποχρεούται ναπαραδώσειτις παρακάτω ποσότητες ροδάκινωνή αχλαδιώντωνισχυουσώνποιοτικώνπρο- 
διαγραφών και ο μεταποιητής να παραλάβει και να μεταποιήσει σε τελικά προϊόντα του παραρτ. I του Καν (ΕΚ) 
2201 / 96, με χρονοδιάγραμμα παράδοσης ως ακολούθως: 

Ποσότητα πρώτης ύλης Περίοδος παραδόσεων 

Κιλά από - μέχρι 


4. Η ποιότητα της πρώτης ύλης που παραδίδεται θα πρέπει να ανταποκρίνεται στις ελάχιστες ποιοτικές προδιαγρα¬ 
φές που καθορίζονται από το Υπουργείο Γεωργίας. 

Σε περιπτώσεις αμφισβήτησης ισχύει η γνωμάτευση του αρμόδιου ελεγκτή του Υπ. Γ εωργίας. 

Εάν υπάρξει υποβάθμιση της ποιότητας εξ αιτίας αθέτησης του χρονοδιαγράμματος παράδοσης / παραλαβής, οι 
επιπτώσεις βαρύνουν αυτόν που το αθετεί. 

5. Η παράδοση και παραλαβή γίνεται με πιστοποιητικό παράδοσης που υπογράφεται από τους συμβαλλόμενους ή 
τους εκπροσώπους τους. 

6. Η τιμή της πρώτης ύλης διαμορφώνεται στις.δρχ/κιλό 

και αφορά πρώτη ύλη με ποσοστό ξένων υλών και καρπών με βλάβες μέχρι 5%. 

Στην περίπτωση ποσοστού ξένων υλών και καρπών με βλάβες μέχρι 5%, το καθαρό βάρος της παραδοτέας πρώ¬ 
της ύλης απομειούται και μέχρι το διαπιστωθέν παραπάνω ποσοστό ξένων υλών και καρπών με βλάβες. 

7. Η παραπάνω τιμή αφορά παράδοση στην εκμετάλλευση του παραγωγού, στην έδρα της Ο.Π., στο εργοστάσιο 
(διαγράφονται αναλόγως). 

8. Ο μεταποιητής υποχρεούται στην σύσταση και κατάθεση στην αρμόδια Δνση Γεωργικής Ανάπτυξης εγγυητικής 
επιστολής που να καλύπτει το 50 % της εμπορικής αξίας της πρώτης ύλης. 

9. Η πληρωμή της πρώτης ύλης θα γίνεται αποκλειστικά και μόνο με τραπεζικό ή ταχυδρομικό έμβασμα και το αργό¬ 
τερο μέσα σε.ημέρες από την ημερομηνία παράδοσης ως εξής: 


- προκαταβολή δρχ.μέχρι. 

- εξόφληση δρχ.μέχρι 


10. Ρήτρες διασφάλισης 

α. Στην περίπτωση που ο παραγωγός δεν παραδώσει ή ο μεταποιητής δεν παραλάβει τις παραπάνω συμφωνη- 
θείσες ποσότητες ή μέρος αυτών υποχρεούται να καταβάλλει ως ποινική ρήτρα στον αντισυμβαλλόμενο την 
αξία των ποσοτήτων που δεν παραδόθηκαν ή δεν παραλήφθηκαν αντίστοιχα, εκτός της περίπτωσης ανωτέρας 
βίας όπως φυσικών καταστροφών με έγκαιρη ειδοποίηση του αντισυμβαλλόμενου, 
β. Στον μεταποιητή που δεν εξοφλεί την αξία της πρώτης ύλης, ή την εξοφλεί εκπρόθεσμα καθώς και σ’αυτόνπου 
καταστρατηγεί καθ’ οιονδήποτε τρόπο την καταβολή της τιμής ή αποδίδει μικρότερη της συμφωνηθείσας, επι¬ 
βάλλονται οι κυρώσεις βάσει της 372547/30. 6. 2000 κοινής απόφασης Υπ. Γεωργίας & Εθν. Οικονομίας, 
γ. Στην ΟΠ που εισέπραξε την αξία της πρώτης ύλης ή την οικονομική ενίσχυση και δεν τα αποδίδει στους τελι¬ 
κούς δικαιούχους ή τα αποδίδει εκπρόθεσμα επιβάλλονται οι κυρώσεις της 372547 / 30. 6. 2000 κοινής από¬ 
φασης Υπ./ Γεωργίας και Εθνικής Οικονομίας. 


* ή μεμονωμένος παραγωγός κατά περίπτωση και μόνο για την περίοδο 2001/02 

δ. Σε περίπτωση που ο μεταποιητής με ευθύνη του δενπαραλάβει έγκαιρα φορτίο και δεν συντρέχουν λόγοι ανω- 
τέρας βίας, αναλαμβάνει το κόστος της υποβάθμισης της ποιότητας του προϊόντος και σε κάθε περίπτωση κα¬ 
ταβάλλει στον παραγωγό την συμφωνηθείσα τιμή για το σύνολο της ποσότητας του φορτίου υπό την προϋ¬ 
πόθεση ότι έχει τηρηθεί το χρονοδιάγραμμα παράδοσης. 

Διάφορα 

11. Για την τήρηση και πιστή εφαρμογή των όρων της σύμβασης αυτής από τον μεταποιητή θα έχουν ευθύνη ο Πρό¬ 
εδρος και Διευθύνων Σύμβουλος προκειμένου για Ανώνυμες Εταιρίες και ο Διαχειριστής προκειμένου για εται¬ 
ρίες περιορισμένης ευθύνης και για τον παραγωγό οι κατά Νόμο εκπρόσωποί του. 

12. Ως αρμόδια δικαστήρια για την επίλυση και εκδίκαση οιασδήποτε διαφοράς ή διένεξη που προκύπτει ή απορρέ¬ 
ει κατά την εκτέλεση και εφαρμογή των όρωντης σύμβασης αυτής, ορίζονται τα δικαστήρια της περιφέρειας του 
τόπου παραγωγής της πρώτης ύλης. 

13. Τυχόν διαφορά που θα προκύψει μεταξύ των συμβαλλομένων από την εφαρμογή της παρούσας σύμβασης επι¬ 
λύεται με την προσφυγή του ενδιαφερομένου μέρους κατ’ αρχήν στη Δ/νση Γεωργ. Ανάπτυξης του τόπου παρα¬ 
γωγής της πρώτης ύλης προς επιδίωξη επίλυσης της διαφοράς, μη επιτυγχανομένης δε αυτής αρμόδια τυγχά¬ 
νουν τα προαναφερθέντα δικαστήρια. 

14. Η ΟΠ υποχρεούται να μεριμνήσειγιατη θεώρηση της παρούσας σύμβασης από τη Δ/νση Γεωργ. Ανάπτυξης του 
τόπου παραγωγής της πρώτης ύλης. 

Η σύμβαση αυτή χαρτοσημαίνεται με επιβάρυνση του μεταποιητή. 

Όλα τα παραπάνω τα συνομολόγησαν, συναποφάσισαν και συναποδέχθησαν αμφότεροι οι συμβαλλόμενοι, οι οποί¬ 
οι αφού ανέγνωσαν καλά τους όρους της σύμβασης αυτής, τα υπέγραψαν σε τέσσερα (4) αντίγραφα. 

ΟΙ ΣΥΜΒΑΛΛΟΜΕΝΟΙ 

Θεωρήθηκε 1. 

Ο Δ/ντής Γ εωργ. Ανάπτυξης 2. 


Βεβαιώνεται από τις αρμόδιες 

. Αρχές το γνήσιο της υπογραφής 

(Ημερομηνία - Σφραγίδα) και το νόμιμο της εκπροσώπησης 

(Υπογραφή) των συμβαλλομένων. 


ΠΑΡΑΡΤΗΜΑ 2 

ΣΥΜΠΛΗΡΩΜΑΤΙΚΗ ΣΥΜΒΑΣΗ 

ΜΕΤΑΠΟΙΗΣΗΣ ΒΙΟΜΗΧ. ΡΟΔΑΚΙΝΩΝ & ΑΧΛΑΔΙΩΝ 

(ΑΡΙΘΜΟΣ ΑΝΑΓΝΩΡΙΣΗΣ ΣΥΜΒ. ΜΕΤΑΠΟΙΗΣΗΣ .) 

Σήμερα.στις.οι παρακάτω συμβαλλόμενοι: 

1. Η Οργάνωση παραγωγών (Ο.Π.) * που εδρεύει στη. 

Οδός. 

καλούμενη 'ΌΠ" 

2. Η Εταιρία.που εδρεύει στη. 

Οδός. 

καλούμενη "μεταποιητής" 

υπογράφοντες δια των νομίμων εκπροσώπων τους αντίστοιχα: 

1. 

2 . 

συμφωνήσαμε, συναποφασίσαμε και συνομολογήσαμε της αύξηση 

της ποσότητας.για παραγωγή.που αναφέρεται στην από 

.Σύμβαση μεταποίησης κατά.κιλά ήτοι 

ποσοστό.% της αρχικά συμφωνηθείσας ποσότητας (30% 

κατ’ ανώτατο όριο) ως εξής κατά τελικό 
προϊόν. 

Η ποσότητα αυτή θα παραδοθεί από.μέχρι. 

Κατά τα λοιπά ισχύουν όλοι οι όροι της αρχικής σύμβασης. 

ΘΕΩΡΗΘΗΚΕ ΟΙ ΣΥΜΒΑΛΛΟΜΕΝΟΙ 

Ο Δ/ΝΤΗΣ ΓΕΩΡΓΙΚΗΣ ΑΝΑΠΤΥΞΗΣ 1. 

2 . 

Βεβαιώνεται από τις αρμόδιες 
Αρχές το γνήσιο της υπογραφής 
και το νόμιμο της εκπροσώπησης 
των συμβαλλομένων 


• ή μεμονωμένος παραγωγός κατά περίπτωση και μόνο για την περίοδο 2001/02. 

ΟΡΓΑΝΩΣΗ ΠΑΡΑΓΩΓΩΝ 


ΠΑΡΑΡΤΗΜΑ 3 


Νο 


Κέντρο παράδοσης 


Ημερομ.έκδοσης 


ΠΙΣΤΟΠΟΙΗΤΙΚΟ ΠΑΡΑΔΟΣΗΣ 
ΒΙΟΜΗΧ. ΡΟΔΑΚΙΝΩΝ & ΑΧΛΑΔΙΩΝ 

Πιστοποιείται ότι η οργάνωση παραγωγών. 

εξέδωσε σήμερα την.(ημερομηνία) στο Κέντρο Συγκέντρωσης.. 

.το με αυξ. Αριθμ.Πιστοποιητικό 

Παράδοσης για μεταφορά και παράδοση στη βιομηχανία. 

(εταιρία) φορτίου.ποικιλίας. 

μικτού βάρους.κιλών και καθαρού βάρους.κιλών, 

που ανήκει στον παραγωγό (Ονοματεπώνυμο-τόπος κατοικίας). 


με το μεταφορικό μέσο με αριθμ. Κυκλοφορίας. 

και απόβαρου.κιλών σε εκτέλεση της με αριθμ. 

Αναγνώρισης Σύμβασης Μεταποίησης. 

Το παρόν πιστοποιητικό συνοδεύει το φορτίο. 

Κατά τον έλεγχο που διενεργήθηκε στο Κέντρο Συγκέντρωσης διαπιστώθηκε ότι το ανωτέρω φορτίο πληρείτις ελά¬ 
χιστες απαιτήσεις ποιότητας με ποσοστό απομείωσης.%το οποίο ο παραλήπτης οφείλει να αφαιρέσει με δια¬ 

λογή και να μη μεταποιήσει. 

Για την Ο. Π. 

Ο Ποιοτικός Ελεγκτής. 


Έλεγχος φορτίου 
κατά την παράδοση 

στη βιομηχανία. 

Μικτό βάρος. 

Απόβαρο 

Καθαρό βάρος. 

Απομείωση. 

Καθαρό πληρωτέο βάρος 
Ημερομηνία εκφόρτωσης 

Ώρα εκφόρτωσης. 

Τόπος. 

Ο Εκπρ/ποςτης ΟΠ 


Ονομ/μο-Υπογραφή 


Ονοματεπώνυμο 


Ο Εκπρ/πος της 
Βιομηχανίας 

Ονομ/μο-Υπογραφή 


ΠΟΙΟΤΙΚΟΣ ΕΛΕΓΧΟΣ ΔΗΜΟΣΙΟΥ 

Μικτό βάρος. 

Απόβαρο. 

Καθαρό βάρος. 

Απομείωση. 

Πληρωτέο βάρος. 

Τόπος - Ημερομηνία. 

Ο Ελεγκτής 

Ονοματεπώνυμο-Υπογραφή 


ΠΑΡΑΡΤΗΜΑ 4 

ΕΛΑΧΙΣΤΕΣ ΑΠΑΙΤΗΣΕΙΣ ΠΟΙΟΤΗΤΑΣ ΡΟΔΑΚΙΝΩΝ 
ΚΑΙ ΑΧΛΑΔΙΩΝ ΠΡΟΣ ΜΕΤΑΠΟΙΗΣΗ 

Γιατη βιομηχανική επεξεργασία χρησιμοποιούνται ροδάκινα και αχλάδια (καρποί των φυτών ΡΒΕΙΝΕΙ3 ΡΕΒ5Ι0Α Ε, 
εξαιρουμένωντωννεκταρινιών και ΡΥΒΕΙ5 ΟΟΜΜΨΝΙ3. Ε, ποικιλιών 1Λ/ΙΕΕΙΑΜ3 και ΡΟΟΗΑ αντίστοιχα) κατάλληλα για 
κονσερβοποίηση τα ακόλουθα χαρακτηριστικά καρπών: 
α) Νωποί, μπορεί να έχουν συντηρηθεί και με ψύξη 
β) Ώριμοι βαθμού ωριμότητας κατάλληλου για κονσερβοποίηση 

γ) Υγιείς χωρίς σήψεις και ευρωτιάσεις, απαλλαγμένοι από εντομολογικές προσβολές και μυκητολογικές ασθένειες 
δ) Ακέραιοι χωρίς κακώσεις από χαλάζι, ηλιοκαύματα ή μηχανικές βλάβες και γενικά σπασμένοι ή λιωμένοι 
ε) Καθαροί απαλλαγμένοι χωμάτων, φυτικών υπολλειμάτων ή ξένων υλών 
στ) Απαλλαγμένοι από υπολλείματα φυτοφαρμάκων. 

ΑΝΟΧΕΣ 

- Καρποί με βλάβες 5% κατά βάρος 

Ως καρποί με βλάβες θεωρούνται οι καρποί που έχουν σήψεις, είναι σπασμένοι ή λιωμένοι, έχουν εντομολογικές προ¬ 
σβολές ή μυκητολογικές ασθένειες. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 369894 (2) 

Αναγνώριση Εθνικής Διεπαγγελματικής Οργάνωσης Βιο¬ 
μηχανικού Ροδάκινου και Αχλαδιού. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) του αριθ. 1 παρ. 2 & 3του Ν 2732/99 (ΦΕΚ ΑΊ 54) «Πε¬ 
ρί Διεπαγγελματικών οργανώσεων και ρύθμιση θεμάτων 
αρμοδιότητας του Υπουργείου Γεωργίας». 

β) του αρθ. 3 της 336178/22.3.00 (ΦΕΚΒ’ 421) απόφα¬ 
ση του Υπουργού Γεωργίας «Όροι - προϋποθέσεις και 
διαδικασία αναγνώρισης και λειτουργίας Διεπαγγελματι- 
κών οργανώσεων σε εθνικό επίπεδο». 

2. Την από 13/3/01 αίτηση της Εθνικής Διεπαγγελματι- 
κής Οργάνωσης Βιομηχανικού Ροδάκινου και Αχλαδιού 
έτσι όπως συμπληρώθηκε με την από 15/5/01 αίτησή της 

3. Την εισήγηση της Δ/νσης Μεταποίησης- Τυποποίη¬ 
σης και Ποιοτικού ελέγχου του Υπουργείου Γεωργίας. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

1. Αναγνωρίζουμε ως Εθνική την συσταθείσα σε εθνικό 
επίπεδο Διεπαγγελματική Οργάνωση Βιομηχανικού Ρο¬ 
δάκινου και Αχλαδιού με έδρα τον συνοικισμό Πλεύρωμα 
του Δήμου Σκύδρας του Ν Πέλλας, το καταστατικό της 
οποίας καταχωρήθηκε στα βιβλία εταιριών του Πρωτοδι¬ 
κείου Έδεσσας με αριθ. 48 /10.5.01 

2. Η Εθνική Διεπαγγελματική Οργάνωση Βιομηχανικού 
Ροδάκινου και Αχλαδιού αναγνωρίζεται για τις δραστη¬ 
ριότητες για τις οποίες τα μέλη της συγκεντρώνουν βαθ¬ 
μό αντιπροσωπευτικότητας μεγαλύτερο από το ένα τρίτο 
(1/3), ως εξής: 

α. Την παραγωγή πρώτης ύλης 
β. Τη μεταποίηση πρώτης ύλης 
γ. Την εμπορία πρώτης ύλης 
δ. Την εμπορία τελικού προϊόντος 

3. Είναι δυνατή η αναγνώριση περιφερειακών Οργανώ¬ 
σεων Βιομηχ. Ροδάκινου & Αχλαδιού κατ’ εφαρμογή της 
διάταξης της παρ. 3 του άρθρου 1 του Ν. 2732/99, με πε¬ 
ριφέρεια εκάστης μία ή περισσότερες διοικητικές περι¬ 
φέρειες όπως ορίζονται με το Π.Δ. 51/1987(ΦΕΚ26 Α). 

Οι περιφερειακές οργανώσεις αναγνωρίζονται με την 
διαδικασία που ορίζεται στη με αριθ. 336178/2000 από¬ 
φασή μας υπό την προϋπόθεση ότι έχουν εγγράφει ως μέ¬ 
λη της Εθνικής Διεπαγγελματικής Οργάνωσης Βιομηχ. 
Ροδάκινου & Αχλαδιού, την οποία θα αντιπροσωπεύουν 
στην περιφέρειά τους. 

4. Εποπτεύουσα Αρχή σύμφωνα με τα άρθρα 4 & 7 της 
υπ'αριθμ. 336178/2000 απόφασής μας καθώς και αρμό¬ 
δια Αρχή σύμφωνα με τα άρθρα 6 & 8 της ίδιας απόφασης, 
ορίζεται η Δ/νση Μεταποίησης, Τυποποίησης και Ποιοτι¬ 
κού ελέγχου του Υπουργείου Γεωργίας, δια του τμήμα¬ 
τος Μετ/νων οπωρ/κων. 

5. Η επιβολή κυρώσεων, σύμφωνα μετηνπαραγ. 5 του 
άρθρου 6 της υπ’ αριθ. 336178/2000 απόφασής μας, γί¬ 
νεται με απόφαση του αρμοδίου Γενικού Γραμματέα του 
Υπ. Γεωργίας, ύστερα από ειδικά αιτιολογημένη γνώμη 
της αρμόδιας Αρχής. 


Κατά της απόφασης αυτής του Γενικού Γραμματέα 
μπορεί να προσφύγει η Εθνική Διεπαγγελματική Οργά¬ 
νωση Βιομηχανικού Ροδάκινου και Αχλαδιού ενώπιοντου 
Υπουργού Γεωργίας όπου το θέμα επιβολής της κύρω¬ 
σης κρίνεται οριστικά. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Ιουνίου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. 351195 (3) 

Έγκριση επιχειρήσεων μεταποίησης βιομηχανικής τομά¬ 
τας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του αρθ. 22 παρ.3 του Ν 992/79 «Περί 
οργανώσεως των Διοικητικών Υπηρεσιών για την εφαρ¬ 
μογή της συνθήκης προσχώρησης της Ελλάδος στην ΕΚ 
κ.λ.π.» 

2. Τις διατάξεις των Καν (ΕΚ) 2201/96, 2699/2000 και 
499/2001. 

3. Την υπ’ αριθμ. 351165/21-3-2001 απόφασή μας «Πα¬ 
ραγωγή και διάθεση βιομηχ. τομάτας περιόδου 2001 /02», 
αποφασίζουμε: 

Εγκρίνουμε τις παρακάτω επιχειρήσεις μεταποίησης 
βιομηχανικής τομάτας κατά Νομό προκειμένου να λει¬ 
τουργήσουν κατά την περίοδο 2001/02 στα πλαίσια των 
κοινοτικών και εθνικών διατάξεων. 


Νομός 

Μεταπ. Επιχειρήσεις 
που εγκρίνονται 

ΑΡΓΟΛΙΔΟΣ 

ΑΣΠΙΣ 

ΚΥΚΝΟΣ 

ΒΟΙΩΤΙΑ 

ΚΩΠΑΙΣ 

ΝΟΜΙΚΟΣ 

ΔΡΑΜΑΣ 

ΣΕΚΟ 

ΗΛΕΙΑΣ 

ΑΣΤΕΡΙΣ 

Ε.Γ.Σ. ΓΑΣΤΟΥΝΗΣ 
ΕΛΑΪΣ 

ΚΥΚΝΟΣ 

ΗΜΑΘΙΑΣ 

ΑΣΠΙΣ 

ΑΣΤΕΡΙΣ 

ΖΑΝΑΕ 

ΚΟΒΕ 

ΦΙΛΙΠΠΟΣ 

ΘΕΣ/ΝΙΚΗΣ 

ΒΙΤΟΜ 

Ε.Γ.Σ. ΛΑΓΚΑΔΑ 
ΟΜΟΣΠΟΝΔΙΑ 

ΚΑΡΔΙΤΣΑΣ 

ΑΤΙ 

ΠΡΟΝΤΑΚΤΑ 

ΛΑΡΙΣΑΣ 

ΑΒΕΤ 

ΑΓΡΟΤΟΜ 

ΛΑΔΑΣ 

ΛΑΚΟΝΤ 

ΛΑΡΙΣΑ 

ΝΤΕΛ ΜΟΝΤΕ 

ΜΑΓΝΗΣΙΑΣ 

ΘΕΣΣΑΛΙΚΗ 

ΝΤΟΜΗΛ 

ΞΑΝΘΗΣ 

ΣΕΒΑΘ 

ΣΕΡΡΩΝ 

ΑΞΑΚΟ 

ΑΡΓΩ 

ΜΑΓΕΙΡΟΣ 

ΣΕΚΟΒΙ 

ΣΕΡΚΟ 

ΦΘΙΩΤΙΔΟΣ 

ΑΒΙΤΟΜ 

ΒΑΣΙΑΣ 

ΩΟΜΟδ 

ΝΟΜΙΚΟΣ 

Ξ ΥΝΙ ΑΣ 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Μαρτίου 2001 

ΟΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. 351165 (4) 

Παραγωγή και διάθεση βιομηχανικής τομάτας περιόδου 
2001 / 2002 . 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπ’ όψη: 

1. Τις διατάξειςτου άρθρου 22παρ. 3του Ν. 992/79 «Πε¬ 
ρί οργανώσεως των Διοικητικών Υπηρεσιών για την 
Εφαρμογή της Συνθήκη Προσχώρησης της Ελλάδος 
στην Ε.Κ. κ.λ.π.». 

2. Τις διατάξεις των Καν. (ΕΚ) 2201/96, 2200/96, 
2699/2000, 1764/86, 2318/89 και των τροποποιητικών αυ¬ 
τών. 

3. Τις διατάξεις του συνημμένου εφαρμοστικού Καν. 
(ΕΚ) 499/2001 

4. Τις απόψεις των ενδιαφερομένων μερών. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Α. ΓΕΝΙΚΑ 

1. Η ποσότητα νωπής βιομηχανικής τομάτας που καθο¬ 
ρίσθηκε από τους σχετικούς κοινοτικούς κανονισμούς 
σαν εθνικό μας κατώφλι ανέρχεται σε 1.211.241 τον. 
υπέρβασης του οποίου θα επιφέρει μείωση της ισχύου- 
σας ενίσχυσης στην παραγωγή, για την επόμενη περίοδο. 

2. Η ενίσχυση δίδεται στις Οργανώσεις Παραγωγών 
(ΟΠ) που παραδίδουν βάσει συμβάσεων από 15 Ιουνίου 


μέχρι 15 Νοεμβρίου βιομηχ. Τομάτα στις εγκεκριμένες 
μεταποιητικές επιχειρήσεις για παραγωγή των προϊόντων 
του παραρτ. 1 του Καν. (ΕΚ) 2201/96. 

Β. ΣΥΜΒΑΣΕΙΣ ΜΕΤΑΠΟΙΗΣΗΣ 

1. Η καλλιέργεια και η διάθεση της βιομηχ. τομάτας στις 
μεταπ. επιχειρήσεις συντελείται μέσω των συμβάσεων 
της παρ. 1. της παρούσας. 

Συμβάσεις μπορούν να υπογραφούν μεταξύ: 

α. ΟΠ ή ενώσεων ΟΠ αφ’ ενός και μεταποιητών αφετέ¬ 
ρου. 

β. Μεμονωμένων παραγωγών και μεταποιητών και μό¬ 
νο για τη φετινή περίοδο 2001/02 και για ποσότητες μέχρι 
το 25% των συμβατικών ποσοτήτων των βιομηχανιών. 

2. Στην περίπτωση κατά την οποία η ΟΠ λειτουργεί και 
ως μεταποιητής οι συμβάσεις θεωρούνται ότι συνήφθη- 
σαν εφόσον η ΟΠ καταθέσει στη Δ/νση Γεωργικής Ανά¬ 
πτυξης του τόπου παραγωγής της α' ύλης «Δέσμευση 
Εφοδιασμού» με τα στοιχεία που προβλέπονται στο άρ¬ 
θρο 4 του Καν. (ΕΚ) 449/2001 μέσα στις προθεσμίες των 
συμβάσεων μεταποίησης. 

3. Μια μόνο σύμβαση υπογράφεται μεταξύ ΟΠ και με- 
ταποιητή. 

4. Για την περίοδο 2001 /02 οι συμβάσεις υπογράφονται 
μέχρι 31/3/2001. 

5. Οι συμβαλλόμενοι μπορούν να συμφωνήσουν αύξη¬ 
ση μέχρι 30% των ποσοτήτων της αρχικής σύμβασης με 
γραπτή συμπληρωματική σύμβαση του παραρτ. 2. 

Οι συμπληρωματικές συμβάσεις υπογράφονται το αρ¬ 
γότερο μέχρι 15 Σεπτεμβρίου. 

6. Γιατις ποσότητες που θα διατεθούν στην μεταποίηση 
εκτός του συστήματος της ενίσχυσης στην παραγωγή, 
πρέπει να υπογραφούν οι συμβάσειςτου παραρτ. 1 μετην 
προσθήκη της ένδειξης ” εκτός συστήματος ”. 

7. Όλες οι συμβάσεις (αρχικές, συμπληρωματικές, 
εκτός συστήματος) υπογράφονται εις 4πλουν και κατατί¬ 
θενται από την ΟΠ για θεώρηση στη Δ/νση Γεωργ. Ανά¬ 
πτυξης του τόπου παραγωγής της α' ύλης μέσα σε 10 ερ¬ 
γάσιμες ημέρες από την ημερομηνία σύναψης, και το αρ¬ 
γότερο 5 εργάσιμες ημέρες πριν τις παραδόσεις. 

Με ευθύνη της ΟΠ αποστέλλεται ένα αντίγραφο στη 
Δ/νση Γεωργ. Ανάπτυξης του μεταποιητή και ένα στο μετα- 
ποιητή. Ένα αντίγραφο παραμένει στην ίδια την ΟΠ και στην 
Δ/νση Γεωργ. Ανάπτυξης που θεώρησε τις συμβάσεις. 

Στην περίπτωση υπογραφής συμβάσεων μεταξύ μεμο¬ 
νωμένων παραγωγών και μεταποιητών (αφορά μόνο την 
περίοδο 2001/00) η κατάθεση των συμβάσεων για θεώρη¬ 
ση αλλά και η διαβίβαση αυτών ως ανωτέρω, συμπεριλαμ¬ 
βανομένου αντίγραφου προς την ΟΠ μέσω της οποίας θα 
διακινηθεί το προϊόν, γίνεται με ευθύνη των βιομηχανιών. 

8. Στην περίπτωση που η ΟΠ εμπορεύεται την πρώτη 
ύλη μελών άλλων ΟΠ ή μεμονωμένων παραγωγών υπο¬ 
γράφονται μεταξύ των σχετικά συμφωνητικά. 

Τα εν λόγω συμφωνητικά αφορούν το σύνολο της πα¬ 
ραγωγής των παραγωγών μελών άλλων ΟΠ ή μεμονωμέ¬ 
νων και συμπεριλαμβάνουν οπωσδήποτε 

α) τον αριθμό των περιόδων που καλύπτει το συμφωνη¬ 
τικό, 

β) τις ποσότητες που θα οδηγηθούν στη μεταποίηση 
συνολικά και κατά παραγωγό 

γ) συνέπειες σε περίπτωση αθέτησης των συμφωνηθέ- 
ντων και 

δ) δέσμευση των μελών άλλων ΟΠ ή των μεμονωμένων 
παραγωγών να διαθέσουν όλη την παραγωγή τους μέσω 
των ΟΠ και να συμμετέχουν στις συνολικές δαπάνες του 
συστήματος. 

9. Στην περίπτωση που η μεταποίηση πραγματοποιηθεί 
σε βιομηχανία εγκατεστημένη σ’ άλλο Κ.Μ., η Δ/νση Γε- 
ωργ. Ανάπτυξης του τόπου παραγωγής της πρώτης ύλης 
αποστέλλει με ευθύνη της θεωρημένο αντίγραφο της 
σύμβασης τόσο στην τοπική Γεωργική Υπηρεσία του άλ¬ 
λου Κ.Μ. όσο και στην μεταποιητική επιχείρηση. 

Γ. ΚΑΤΑΝΟΜΗ ΣΥΜΒΑΤΙΚΩΝ ΠΟΣΟΤΗΤΩΝ 

1. Οι ποσότητες τομάτας που αποτελούν αντικείμενο 
των συμβάσεων των ΟΠ με τις μεταπ. επιχειρήσεις κατα- 
νέμονται στους παραγωγούς μέλη τους αλλά και συμ¬ 
βαλλόμενους μεμονωμένους όπως παρακάτω. 

α) Ποσότητες αρχικών συμβάσεων. 

ί) Κατανέμονται αναλογικά μόνο στους κατά κύριο 
επάγγελμα γεωργούς σε συνάρτηση με τον μέσο όρο των 
ποσοτήτων που παραδόθηκαν από τους παραγωγούς 
στις βιομηχανίες την προηγούμενη τριετία: 

ϋ) Οι κατανεμόμενες ποσότητες δεν μπορεί να υπερβαί¬ 
νουν τους 400 τόνους ούτε να είναι μικρότερες των 100 
τόνων κατά παραγωγό. Το κατώτατο όριο των 100 τόνων 
μπορεί να μειωθεί μέχρι 50% και το ανώτερο να αυξηθεί 
μέχρι 50% με αιτιολογημένη εισήγηση της Δ/νσης Γεωρ- 
γικής Ανάπτυξης και Απόφαση του Νομάρχη. 

ϋί) Ποσοστό 15% της ποσότητας κάθε σύμβασης κρα¬ 
τείται για νέους γεωργούς που έχουν εγκριθεί από τις 
Δ/νσεις Γεωργικής Ανάπτυξης βάσει των Καν. (Ε.Κ.) 
950/97 Καν. (Ε.Ο.Κ.) 2328/91. Η ποσότητα ανά νέο γεωρ¬ 
γό δεν μπορεί να υπερβαίνει το μέσο όρο της κατανεμη- 
θείσας ανά παλαιό γεωργό της περιοχής ποσότητα. Τυ¬ 
χόν υπόλοιπα κατανέμονται αναλογικά στους παλαιούς 
γεωργούς. 

β) Ποσότητες συμπληρωματικών συμβάσεων 

Εφόσον υπάρξουν συμπληρωματικές συμβάσεις οι πο¬ 
σότητες αυτών κατανέμονται από την ΟΠ στους διαθέτο- 
ντες τις επί πλέον ποσότητες παραγωγούς μέλη της ΟΠ ή 
στους συμβαλλόμενους μεμονωμένους παραγωγούς. 

2. Ποσότητες συμβάσεων μονωμένων παραγωγών. 

Ισχύουντα διαλαμβανόμενα στην παραγρ. 1 ανωτέρω. 

3. Για την εφαρμογή του ελέγχου της κατανομής κατά 
την φετινή περίοδο οι μεταποιητικές επιχειρήσεις υπο¬ 
βάλλουν μέχρι 25/3/2001 στις κατά τόπους Δ/νσεις Γεωρ- 
γικής Ανάπτυξης καταστάσεις τοματοπαραγωγών με τα 
αναλυτικά στοιχεία παραδόσεωντης προηγούμενηςτριε- 
τίας σε περίπτωση κατά την οποία τα εν λόγω στοιχεία δεν 
είναι διαθέσιμα από την ΟΠ. 

Δ. ΕΓΚΡΙΣΗ ΕΠΙΧΕΙΡΗΣΕΩΝ 

1. Οι μεταποιητικές επιχειρήσεις που επιθυμούν να συμ¬ 
μετέχουν στο καθεστώς της ενίσχυσης πρέπει να τύχουν 
της σχετικής έγκρισης από το Υπ. Γεωργίας. 

Προςτούτο υποβάλλουν μέχρι 5 Ιανουάριου κάθε έτους 
σχετική αίτηση στη Δ/νση Μετ. Τυπ. και ΠΕ του Υπ. Γ εωρ¬ 
γίας, Αχαρνών 2, με τα ακόλουθα δικαιολογητικά: 


α) Την εκδιδόμενη από την αρμόδια Νομαρχιακή Υπη¬ 
ρεσία άδεια λειτουργίας του Ν. 2516/97 

β) Βεβαίωση της Δ/νσης Γεωργικής Ανάπτυξης της 
έδρας του εργοστασίου, ότι έχει εκπληρώσει τις συμβατι¬ 
κές του υποχρεώσεις που απορρέουν από τις κοινοτικές 
και εθνικές διατάξεις. 

2. Γιατην φετινή περίοδο 2001/02 όλες οι επιχειρήσεις 
που λειτούργησαντηνπερσινή περίοδο 2000/01 στα πλαί¬ 
σια του συστήματος των σχετικών κοινοτικών κανονι¬ 
σμών, θεωρούνται εγκεκριμένες. 

Εξαιρούνται οι επιχειρήσεις που δεν εκπλήρωσαν τις 
συμβατικές τους υποχρεώσεις που απορρέουν από την 
κοινοτική και εθνική νομοθεσία οι οποίες δεν εγκρίνονται. 

Ο κατάλογος των επιχειρήσεων που εγκρίνονται κατ’ 
έτος θα δημοσιεύεται με σχετική μας απόφαση. 

3. ΟΠ ή μεμονωμένοι παραγωγοί που συνάπτουν συμ¬ 
βάσεις και παραδίδουν βιομ. τομάτα για μεταποίηση σε 
μη εγκεκριμένες επιχειρήσεις δεν μπορούν να τύχουν της 
σχετικής οικονομικής ενίσχυσης. 

Ε. ΝΕΕΣ ΒΙΟΜΗΧΑΝΙΕΣ 

1. Οι μεταποιητικές επιχειρήσεις που αρχίζουν δραστη¬ 
ριότητα πρώτη φορά την μεταποιητική περίοδο 
2001/2002 και εφεξής θα πρέπει για να δικαιούνται να 
συμμετέχουν στο σύστημα ενίσχυσης στην παραγωγή να 
προσκομίζουν μέχρι 5 Ιανουάριου εκάστου έτους στο 
Υπ.Γεωργίας (Δ/νση Μεταποίησης, Τυποποίησης και Ποι¬ 
οτικού Ελέγχου) Αχαρνών 2, Αθήνα την εκδιδόμενη από 
την αρμόδια Νομαρχιακή Αυτοδιοίκηση, άδεια λειτουρ¬ 
γίας της βιομηχανίας τους (Ν. 2516/97). 

Για τις μεταποιητικές επιχειρήσεις που θα αρχίσουν 
δραστηριότητα πρώτη φορά φέτοςη εν λόγω ημερομηνία 
γίνεται 25 Μαρτίου 2001. Σε διαφορετική περίπτωση απο¬ 
κλείονται της συμμετοχής τους στο σύστημα που προ- 
βλέπεται στους σχετικούς κοινοτικούς κανονισμούς. 

2. Ο μηχανολογικός εξοπλισμός του εργοστασίου που 
πρόκειται να λειτουργήσει θα πρέπει να είναι πλήρης και 
σύγχρονος, να περιλαμβάνει δε απαραιτήτως τουλάχιστον 
διβάθμιο συμπυκνωτή για συνεχή παραγωγή τοματοπολ¬ 
τού και εξοπλισμένο μετά απαραίτητα όργανα χημείο. 

3. Οι Νομαρχιακές αρμόδιες υπηρεσίες στις οποίες κοι¬ 
νοποιείται η παρούσα να λαμβάνουν υπόψη τα ανωτέρω 
κατά την έκδοση των αδειών λειτουργίας. 

ΣΤ. ΠΛΗΡΟΦΟΡΙΕΣ ΠΡΟΣ ΓΝΩΣΤΟΠΟΙΗΣΗ 

1. Οι ΟΠ και οι μεταποιητές που επιθυμούν να συμμετέ¬ 
χουν στο σύστημα ενίσχυσης στην παραγωγή ενημερώ¬ 
νουν εγγράφως με 5 Ιανουάριου κάθε έτους τις αρμόδιες 
Δ/νσεις Γεωργ. Ανάπτυξης του τόπου παραγωγής της 
πρώτης ύλης και του τόπου όπου εγκατεστημένη η βιο¬ 
μηχανία αντίστοιχα. 

2. Οι ΟΠ διαβιβάζουν στην τοπική Δ/νση Γεωργ. Ανά¬ 
πτυξης τα στοιχεία και τις πληροφορίες του άρθρου 5 
παρ. 5 και του άρθρου 8 παρ. 2 τον Καν. (ΕΚ) 449/2001 
στις ημερομηνίες που αναφέρονται. 

3. Οι μεταποιητές γνωστοποιούν στην τοπική Δ/νση Γε- 
ωργ. Ανάπτυξης τα στοιχεία και τις πληροφορίες του άρ¬ 
θρου 8 παρ. 2 και 4 και του άρθρου 9 του Καν. (ΕΚ) 
449/2001. 

4. Οι Δ/νσεις Γεωργικής Ανάπτυξης αποστέλλουν στη 
Δ/νση Μεταπ. Τυποπ. και Π.Ε. του ΟΠ Γεωργίας: 

α) Τα στοιχεία του άρθρου 9 αναλυτικά κατά βιομηχανία 
και συγκεντρωτικά 

β) Τις ποσότητες τομάτας που αποτέλεσαν αντικείμενο 
των συμβάσεων σε 45 ημέρες το αργότερο από την κατα¬ 
ληκτική ημερομηνία υπογραφής των συμβάσεων. 

γ) Μέχρι την 1η Δεκεμβρίου την συνολική ποσότητα των 
τοματών που αφορούν οι αιτήσεις για ενίσχυση. 

δ) Μέχρι την 1η Φεβρουάριου τα στοιχεία τα αναφερό- 
μενα στο άρθρο 23παρ. 3 του καν. (ΕΚ) 449/2001. 

Ζ. ΠΑΡΑΔΟΣΗ ΠΡΩΤΗΣ ΥΛΗΣ ΣΤΙΣ ΒΙΟΜΗΧΑΝΙΕΣ 

1. Η παράδοση της πρώτης ύλης εντός και εκτός συ¬ 
στήματος στις βιομηχανίες μεταποίησης γίνεται από τις 
ΟΠ. Για κάθε φορτίο που παραδίδεται στη βιομηχανία η 
Ο.Π. του τόπου παραγωγής της πρώτης ύλης εκδίδει πι¬ 
στοποιητικό παράδοσης, όπως το υπόδειγμα της πα- 
ραρτ. 3 τόσο για τις ποσότητες των συμβάσεων της, όσο 
για τις ποσότητες των συμβάσεων των μεμονωμένων πα¬ 
ραγωγών της περιοχής της. 

Τα πιστοποιητικά αυτά φέρουν αύξοντα αριθμό χωρι¬ 
στά κατά περίπτωση. Το πιστοποιητικό παράδοσης εκδί- 
δεται σε 4 αντίγραφα που συνοδεύουν το φορτίο και υπο¬ 
γράφονται από τον ποιοτικό ελεγκτή της Ο.Π. Κατά την 
παράδοση του φορτίου στην βιομηχανία μετά από έλεγχο 
του καταγράφονται και οριστικοποιούνται τα στοιχεία 
που βρέθηκαν στο πιστοποιητικό παράδοσης, το οποίο 
υπογράφεται από τον εκπρόσωπο της Ο.Π. ή τον νόμιμο 
εξουσιοδοτημένο εκπρόσωπο της, και από το νόμιμο εκ¬ 
πρόσωπο της βιομηχανίας εφόσον συμφωνήσουν. Με ευ¬ 
θύνη της Ο. Π. που εξέδωσε το πιστοποιητικό παράδοσης 
διαβιβάζονται το αργότερο τη δεύτερη εργάσιμη ήμερα 
από την εβδομάδα παράδοσης ανά ένα αντίγραφο του πι¬ 
στοποιητικού παράδοσης στις Δ/νσεις Γεωργικής Ανά¬ 
πτυξης του τόπου παραγωγής και μεταποίησης του προϊ¬ 
όντος, ένα κρατάει ο μεταποιητής ενώ το τέταρτο παρα¬ 
μένει στην ίδια. Σε περίπτωση κατά την οποία ένα φορτίο 
ανήκει εν όλω ή εν μέρει σε συμβαλλόμενους ή μεμονω¬ 
μένους παραγωγούς, η Ο.Π. διαβιβάζει αντίγραφο του πι¬ 
στοποιητικού παράδοσης του φορτίου αυτού στους εν¬ 
διαφερομένους. 

Η έκδοση του πιστοποιητικού παράδοσης είναι υποχρε¬ 
ωτική και γίνεται επ’ αμοιβή, οι δε μεταποιητικές επιχει¬ 
ρήσεις δεν παραλαμβάνουν κανένα φορτίο χωρίς πιστο¬ 
ποιητικό παράδοσης καθ’ ότι αυτό χρησιμοποιείται ως δι- 
καιολογητικό της καταβολής της οικονομικής ενίσχυσης. 

Σημειώνεται ότι κανένα φορτίο πρώτης ύλης βιομηχ. το¬ 
μάτας δεν διακινείται και δεν παραλαμβάνεται εάν δεν 
συνοδεύεται από το προβλεπόμενο από τον Κώδικα Βι¬ 
βλίων και στοιχείων Δελτίο Αποστολής. 

2. Οι ποσότητες της βιομηχανικής τομάτας που παραδί- 
δονται στις βιομηχανίες προκειμένου να δικαιούνται οικο¬ 
νομικής ενίσχυσης στην παραγωγή υπόκεινται σε ποιοτι¬ 
κό και ποσοτικό έλεγχο. Οι έλεγχοι αυτοί είναι εφ’ όλης 
της ύλης και ανατίθενται στις Ο.Π., ενώ ο κρατικός έλεγ¬ 
χος περιορίζεται μόνο σε δειγματοληπτικούς ελέγχους. 

Για το σκοπό αυτό οι Ο.Π. δημιουργούν στους τόπους 
παραγωγής Κέντρα Συγκέντρωσης Βιομηχανικής Τομά¬ 
τας όπου ελέγχεται κάθε φορτίο ποσοτικά και ποιοτικά 
πριν οδεύσει προς την βιομηχανία ως εξής: 

α) Το φορτίο ζυγίζεται καιλαμβάνεταιτο μεικτό του βά¬ 


ρος και με αφαίρεση του απόβαρου του μεταφορικού μέ¬ 
σου υπολογίζεται το καθαρό βάρος. 

β) Λαμβάνεται από το φορτίο δείγμα και υπολογίζεται το 
ποσοστό των καρπών που δεν πληρούντις ποιοτικές προ¬ 
διαγραφές (ελάχιστες απαιτήσεις ποιότητος). 

γ) Στο καθαρό ποσοστό του δείγματος μετράται ο βαθ¬ 
μός ΒΒΙΧτου φορτίου. Όλα τα στοιχεία του ελέγχου κα¬ 
ταγράφονται στο πιστοποιητικό παράδοσης. Εφ’ όσον το 
ποσοστό καρπών που δεν πληρούν τις ελάχιστες απαιτή¬ 
σεις ποιότητας είναι μεγαλύτερο του 5% κατά βάρος, το 
φορτίο απορρίπτεται, αλλά μπορεί να επανέλθει για έλεγ¬ 
χο μετά από διαλογή. Το ποσοστό των καρπών που δεν 
πληρεί τις ποιοτικές προδιαγραφές απομειούται από το 
καθαρό βάρος του φορτίου που προέκυψε από τη ζύγιση 
με εγγραφή στο πιστοποιητικό παράδοσης. 

3. Η Οργάνωση της παράδοσης της πρώτης ύλης στις 
βιομηχανίες μεταποίησης γίνεται σε συνεργασία μετα- 
ποιητή, Ο.Π. και παραγωγού και σύμφωνα με το χρονο¬ 
διάγραμμα παράδοσης των συμβάσεων. Ιδιαίτερα οι Ο.Π. 
θα πρέπει να προστατεύουν τόσο τον παραγωγό, όσο και 
την ποιότητα του προϊόντος οργανώνοντας ομαλή τρο¬ 
φοδότηση των βιομηχανιών με πρώτη ύλη. Σε κάθε περί¬ 
πτωση η πρώτη ύλη που παραδίδεται στο μεταποιητή θα 
πρέπει να τηρεί τα ελάχιστα κριτήρια ποιότητας. Σε περί¬ 
πτωση που ο μεταποιητής παραλαμβάνει φορτίο με απο- 
μείωση μέχρι 5% υποχρεούται στη διαλογή του. Εφ’ όσον 
ο μεταποιητής δεν συμφωνεί με τα στοιχεία του ποσοτι¬ 
κού και ποιοτικού ελέγχου που αναγράφονται στο πιστο¬ 
ποιητικό παράδοσης το φορτίο παραπέμπεται στη διαιτη¬ 
σία του αρμόδιου ελεγκτή ποιοτικού ελέγχου του τόπου 
μεταποίησης του προϊόντος. Στην περίπτωση αυτή ισχύ¬ 
ουν τα στοιχεία της γνωμάτευσης του εν λόγω ελεγκτή. 
Όλες οι γνωματεύσεις του ελεγκτή ποιοτικού ελέγχου 
υπόκεινται σε δευτεροβάθμια κρίση από τον Επόπτη Ποι¬ 
οτικού Ελέγχου ύστερα από αίτηση του ενδιαφερομένου. 
Τονίζεται ότι το ποσοστό απομείωσης της πρώτης ύλης 
σε καμία περίπτωση δεν συνιστά υποχρέωση καταβολής 
οικονομικής ενίσχυσης. 

Η. ΕΛΑΧΙΣΤΕΣ ΑΠΑΙΤΗΣΕΙΣ ΠΟΙΟΤΗΤΑΣ 

1. Οι ποσότητες της πρώτης ύλης βιομ. Τομάτας που 
παραδίνονται στις βιομηχανίες βάσει συμβάσεων μετα¬ 
ποίησης πρέπει να πληρούν τουλάχιστον τις ελάχιστες 
απαιτήσεις ποιότητας που αναφέρονται στο Παράρτημα 

4. 

2. Οι ποσότητες των τελικών προϊόντων τομάτας που 
προέρχονται από πρώτη ύλη συμβάσεων μεταποίησης 
τόσο εντός συστήματος όσο και εκτός συστήματος ενί¬ 
σχυσης στην παραγωγή πρέπει να πληρούν τουλάχιστον 
τις ελάχιστες απαιτήσεις ποιότητας κατά προϊόν που ανα- 
φέρονται στους Καν. (ΕΟΚ) 1764/86 και Καν. (ΕΟΚ) 
2318/89. 

Θ. ΕΞΟΦΛΗΣΗ ΠΡΩΤΗΣ ΥΛΗΣ 

1. Η εξόφληση της πρώτης ύλης (ποσότητες μελών ΟΠ, 
συμβαλλομένων μεμονωμένων, μεμονωμένων παραγω¬ 
γών, εντός και εκτός συστήματος), πραγματοποιείται από 
του μεταποιητή αποκλειστικά και μόνο μέσω των ΟΠ μέ¬ 
σα στις προθεσμίες που καθορίζονται στις συμβάσεις. 

2. Η πληρωμή της πρώτης ύλης τόσο εκ μέρους του με- 
ταποιητή προς τις ΟΠ όσο και εκ μέρους των ΟΠ προς 

τους παραγωγούς πραγματοποιείται μόνο με τραπεζικό ή 
ταχυδρομικό έμβασμα. 

3. Η πληρωμή της πρώτης ύλης από τις ΟΠ προς τους 
παραγωγούς πραγματοποιείται μέσα σε 15 εργάσιμες 
ημέρες εκτός των περιπτώσεων Συνεταιρισμών που είναι 
μέλη της ΟΠ που με τη σειρά τους πληρώνουν τους πα¬ 
ραγωγούς - μέλη τους μέσα στις επόμενες 15 εργάσιμες 
ημέρες. 

I. ΤΗΡΗΣΗ ΜΗΤΡΩΩΝ 

Οι ΟΠ και οι μεταποιητές τηρούν τα Μητρώα (φακέλ- 
λους) με τις πληροφορίες και τα στοιχεία των άρθρ. 16 & 
17του Καν (ΕΚ) 449/2001. 

Πέραν αυτών: 

1. Η ΟΠ τηρεί τα παρακάτω στοιχεία για κάθε παραγω¬ 
γό: 

α) Την καλλιεργούμενη με βιομηχ. Τομάτα έκταση 
β) Τις ποσότητες που παραδόθηκαν 
γ) Το ύψος της τιμής της πρώτης ύλης και της ενίσχυ¬ 
σης για την εν λόγω περίοδο 
δ) Την καταβολή της τιμής και της ενίσχυσης. 

2. Οι μεταποιητές τηρούν Μητρώο ελέγχου Ποιότητας 
Τελικών Προϊόντων Βιομηχανικής τομάτας. Στο Μητρώο 
αυτό καταγράφουν τα αποτελέσματα των ελέγχων που 
διενεργούν καθημερινά και σε τακτικά διαστήματα κατά 
την διάρκεια της περιόδου μεταποίησης προκειμένου να 
διαπιστώσουν ότι τα τελικά προϊόντα βιομηχανικής τομά¬ 
τας που παράγουν πληρούν τις ελάχιστες κοινοτικές 
απαιτήσεις ποιότητας. Οι έλεγχοι αυτοί αφορούν σε προϊ¬ 
όντα που προέρχονται από πρώτη ύλη τόσο εντός συμ¬ 
βάσεων όσο και εκτός συμβάσεων, 

3. Οι Δ/νσεις Γεωργικής Ανάπτυξης του τόπου μεταποί¬ 
ησης της βιομηχανικής τομάτας τηρούν Μητρώο Ελέγ¬ 
χου Πρώτης Ύλης & τελικών προϊόντων στο οποίο κατα¬ 
γράφονται οι έλεγχοι που πραγματοποιούν τόσο στην 
πρώτη ύλη που παραδίδεται στις βιομηχανίες της περιο¬ 
χής τους, όσο και στις παρτίδες των τελικών προϊόντων. 
Το Μητρώο αυτό περιέχει τα ακόλουθα στοιχεία κατά βιο¬ 
μηχανία: 

α) Ημερομηνία διενέργειας του ελέγχου 
β) Ονοματεπώνυμο του ελεγκτού 
γ) Στοιχεία ποσοτήτων που ελέγχθησαν, πρώτες ύλες 
και τελικών προϊόντων 

δ) Είδος ελέγχου (δειγματοληπτικός, διαιτησίας) 
ε) Αποτέλεσμα ελέγχου 
στ) Υπογραφή Ελεγκτού 
Κ. ΕΛΕΓΧΟΙ 

1. Σε κάθε ΟΠ και μεταποιητική επιχείρηση διενεργού- 
νται οι έλεγχοι που αναφέρονται στο άρθρο 18 του Καν 
(Ε.Κ) 449/2001. 

2. Οι παραπάνω έλεγχοι ανατίθεται στις Νομαρχιακές 
Αυτοδιοικήσεις του τόπου παραγωγής της πρώτης ύλης 
καθώς και σε αυτές της μεταποιήσης του προϊόντος. Για 
το σκοπό αυτό με Απόφαση του Νομάρχη συγκροτείται 
σε κάθε Νομαρχιακή Αυτοδιοίκηση 3μελής Επιτροπή 
Ελέγχου Μεταποίησης ως εξής: 

α) Ένα γεωπόνο του τμήματος Π.Ε.Ε. (με τον αναπλη¬ 
ρωτή του) ως πρόεδρο 


β) Ένα γεωπόνο ποιοτικού ελέγχου - μεταποιημένων 
οπωρ/κων (με τον αναπληρωτή του) 

γ) Ένα οικονομικό υπάλληλο και ελλείψει αυτού ένα γε¬ 
ωπόνο ποιοτικού ελέγχου νωπών οπωρ/κών (με τον ανα¬ 
πληρωτή του) 

Οι ανωτέρω επιτροπές συνεπικουρούνται στο έργο 
τους από: 

α) Τους ποιοτικούς ελεγκτές, που είναι υπεύθυνοι για 
τον έλεγχο της ποιότητας της πρώτης ύλης που παραδί- 
δεται στις βιομηχανίες 

β) Τα Περιφερειακά Εργαστήρια Ποιοτικού Ελέγχου, 
που είναι συνυπεύθυνα για τον ποιοτικό έλεγχο των τελι¬ 
κών προϊόντων των βιομηχανιών και για τον έλεγχο αντι¬ 
στοιχίας βαθμού ΒΒΙΧ πρώτης ύλης - τελικών προϊόντων. 

3. Έργο της Επιτροπής Ελέγχου Μεταποίησης είναι: 

α) Η πραγματοποίηση κάθε είδους ελέγχου ( φυσικός, 
διοικητικός, λογιστικός) προκειμένου να επαληθευθεί η 
ακρίβεια των στοιχείων και πληροφοριών των Μητρώων 
που τηρούν τόσο οι ΟΠ όσο και οι μεταποιητές, και: 

β) Ο έλεγχος των ποσοτήτων που κατανεμήθηκαν 
στους παραγωγούς- μέλη των ΟΠ αλλα και στους μεμο¬ 
νωμένους παραγωγούς. 

4. Όσον αφορά τον έλεγχο ποιότητας τελικών προϊό¬ 
ντων λαμβάνονται δείγματα και από τα Περιφεριακά Ερ¬ 
γαστήρια Ποιοτικού Ελέγχου της περιοχής τους, που για 
το σκοπό αυτό τηρούν αρχεία των αποτελεσμάτων των 
ελέγχων αυτών για κάθε βιομηχανία. 

5. Τα Μητρώα Βιομηχανικής Τομάτας των οργανώσεων 
παραγωγών και των μεταποιητών σελιδομετρούνται και 
θεωρούνται από την Επιτροπή Ελέγχου Μεταποίησης 
πριν από την έναρξη της περιόδου μεταποίησης. 

6. Οι έλεγχοι που πραγματοποιούνται από την Επιτροπή 
Ελέγχου Μεταποίησης δεν αποτελούν εμπόδιο στην εν¬ 
δεχόμενη άσκηση μεταγενεστέρων ελέγχων από τις αρ¬ 
μόδιες αρχές, ούτε στις ενδεχόμενες συνέπειες που μπο¬ 
ρούν να προκύψουν από την εφαρμογή των ισχυουσών 
διατάξεων. Όλα τα Μητρώα εξάλλου που θεσπίζονται με 
την παρούσα Απόφαση με τα παραστατικά που τα συνο¬ 
δεύουν και τα Αρχεία Ελέγχου Τελικών Προϊόντων των 
Περιφερειακών Εργαστηρίων Ποιοτικού Ελέγχου διατη¬ 
ρούνται επί 5ετία τουλάχιστον για κάθε Κοινοτικό και εθνι¬ 
κό έλεγχο 

Λ. ΚΥΡΩΣΕΙΣ 

Γ ια παραβάσεις του συστήματος ενίσχυσης στην παρα¬ 
γωγή επιβάλλονται οι κυρώσεις των άρθρων 21 & 22 του 
Καν (ΕΚ) 449/2001 και της 372547/30-6-2000 κοινή από¬ 
φαση Υπουργών Εθνικής Οικονομίας και Γεωργίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Μαρτίου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

ΠΑΡΑΡΤΗΜΑ 1 
ΣΥΜΒΑΣΗ 

ΜΕΤΑΠΟΙΗΣΗΣ ΒΙΟΜΗΧΑΝΙΚΗΣ ΤΟΜΑΤΑΣ 

Αριθμός αναγνώρισης. 

Σήμερα.στ. 

Οι παρακάτω συμβαλλόμενοι: 

1. Η Οργάνωση Παραγωγών *. 

που εδρεύει στ. 

καλούμενη «Ο.Π.». 

2. Η μεταποιητική επιχείρηση. 

που εδρεύει στ. 

καλούμενη «μεταποιητής». 

Υπογράφοντας δια των νομίμων εκπροσώπων τους αντίστοιχα 

1. 

2 . 

συμφωνήσαμε, συναποφασίσαμε και συνομολογήσαμε τα παρακάτω: 

1. Η παρούσα σύμβαση αφορά ποσότητα.τόνων. 

2. Η ΟΠ υποχρεούται να καλλιεργήσει τις παρακάτω ποικιλίες βιομηχανικής τομάτας με χρονοδιάγραμμα φύτευσης 
ως εξής: 


Ποικιλία 

1η Φύτευση 

2η Φύτευση 

3η Φύτευση 


από-μέχρι 

στρέμ. 

από-μέχρι 

στρέμ. 

από-μέχρι 

στρέμ. 





































3. Η Ο. Π. υποχρεούται να εφαρμόσει α) όλες τις καλλιεργητικές φροντίδες που απαιτούνται για την παραγωγή 
πρώτης ύλης που να ανταποκρίνεται στις ισχύουσες ποιοτικές προδιαγραφές και β) τους κανόνες προστασίας 
του περιβάλλοντος. 

4. Η Ο.Π. υποχρεούται να παραδώσει τις παρακάτω ποσότητες βιομηχανικής τομάτας των ισχυουσών ποιοτικών 
προδιαγραφών και ο μεταποιητής να παραλάβει και να μεταποιήσει σε τελικά προϊόντα του παραρτ. I του Καν 
(ΕΚ) 2201 / 96, με χρονοδιάγραμμα παράδοση ως ακολούθως: 

Ποσότητα πρώτης ύλης Περίοδος παραδόσεων 

Κιλά από - μέχρι 


5. Η ποιότητα της πρώτης ύλης που παραδίδεται θα πρέπει να ανταποκρίνεται στις ελάχιστες ποιοτικές προδιαγρα¬ 
φές που καθορίζονται από το Υπουργείο Γεωργίας. 

Σε περιπτώσεις αμφισβήτησης ισχύει η γνωμάτευση του αρμόδιου ελεγκτή του Υπ. Γ εωργίας. 

Εάν υπάρξει υποβάθμιση της ποιότητας εξ αιτίας αθέτησης του χρονοδιαγράμματος παράδοσης / παραλαβής, οι 
επιπτώσεις βαρύνουν αυτόν που το αθετεί. 

6. Η παράδοση και παραλαβή γίνεται με πιστοποιητικό παράδοσης που υπογράφεται από τους συμβαλλόμενους ή 
τους εκπροσώπους τους. 

7. Η τιμή της πρώτης ύλης διαμορφώνεται ως ακολούθως βάσει της περιεκτικότητας σε όπχ 

όπχ Τιμή πρώτης ύλης δρχ./κιλό 

4- 4,5 . 

4.5- 5 . 

5- 5,5 . 

5.5- 6 . 

6- 6,5 . 

και αφορά πρώτη ύλη με ποσοστό ξένων υλών και καρπών με βλάβες μέχρι 5%. 


• ή μεμονωμένος παραγωγός κατά περίπτωση και μόνο για την περίοδο 2001/02 

Ποσότητες πρώτης ύλης με περιεκτικότητα σε όπχ κάτω των 4 καθώς επίσης και με ποσοστό ξένων υλών και καρπών 
με βλάβες πάνω από 5% δεν γίνονται αποδεκτές για μεταποίηση. 

Στην περίπτωση ποσοστού ξένων υλών και καρπών με βλάβες μέχρι 5%, το καθαρό βάρος της παραδοτέας πρώτης 
ύλης απομειούται και μέχρι το διαπιστωθέν παραπάνω ποσοστό ξένων υλών και καρπών με βλάβες. 

8. Η παραπάνω τιμή αφορά παράδοση στην εκμετάλλευση του παραγωγού, στην έδρα της Ο.Π., στο εργοστάσιο 
(διαγράφονται αναλόγως). 

9. Η πληρωμή της πρώτης ύλης θα γίνεται αποκλειστικά και μόνο με τραπεζικό ή ταχυδρομικό έμβασμα και το αργό¬ 
τερο μέσα σε.ημέρες από την ημερομηνία παράδοσης ως εξής: 


- προκαταβολή δρχ.Μέχρι 

- εξόφληση δρχ.μέχρι. 


10. Ρήτρες διασφάλισης 

α. Στην περίπτωση που ο παραγωγός δεν παραδώσει ή ο μεταποιητής δεν παραλάβει τις παραπάνω συμφωνη- 
θείσες ποσότητες ή μέρος αυτών υποχρεούται να καταβάλλει ως ποινική ρήτρα στον αντισυμβαλλόμενο την 
αξία των ποσοτήτων που δεν παραδόθηκαν ή δεν παραλήφθηκαν αντίστοιχα, εκτός της περίπτωσης ανωτέρας 
βίας όπως φυσικών καταστροφών με έγκαιρη ειδοποίηση του αντισυμβαλλόμενου, 
β. Στον μεταποιητή που δεν εξοφλεί την αξία της πρώτης ύλης, ή την εξοφλεί εκπρόθεσμα καθώς και σ’αυτόνπου 
καταστρατηγεί καθ’ οιονδήποτε τρόπο την καταβολή της τιμής ή αποδίδει μικρότερη της συμφωνηθείσας, επι¬ 
βάλλονται οι κυρώσεις βάσει της 372547 / 30. 6. 2000 κοινής απόφασης Υπ. Γεωργίας & Εθν. Οικονομίας, 
γ. Στην ΟΠ που εισέπραξε την αξία της πρώτης ύλης ή την οικονομική ενίσχυση και δεν τα αποδίδει στους τελι¬ 
κούς δικαιούχους ή τα αποδίδει εκπρόθεσμα επιβάλλονται οι κυρώσεις της 372547 / 30. 6. 2000 κοινής από¬ 
φασης Υπ./ Γεωργίας και Εθνικής Οικονομίας. 

δ. Σε περίπτωση που ο μεταποιητής με ευθύνη του δεν παραλάβει έγκαιρα φορτίο τομάτας και δεν συντρέχουν 
λόγοι ανωτέρας βίας, αναλαμβάνει το κόστος της υποβάθμισης της ποιότητας του προϊόντος και σε κάθε πε¬ 
ρίπτωση καταβάλλει στον παραγωγό την συμφωνηθείσα τιμή για το σύνολο της ποσότητας του φορτίου υπό 
την προϋπόθεση ότι έχει τηρηθεί το χρονοδιάγραμμα παράδοσης. 

Διάφορα 

11. Για την τήρηση και πιστή εφαρμογή των όρων της σύμβασης αυτής από τον μεταποιητή θα έχουν ευθύνη ο Πρό¬ 
εδρος και Διευθύνων Σύμβουλος προκειμένου για Ανώνυμες Εταιρίες και ο Διαχειριστής προκειμένου για εται¬ 
ρίες περιορισμένης ευθύνης και για τον παραγωγό οι κατά Νόμο εκπρόσωποί του. 

12. Ως αρμόδια δικαστήρια για την επίλυση και εκδίκαση οιασδήποτε διαφοράς ή διένεξη που προκύπτει ή απορρέ¬ 
ει κατά την εκτέλεση και εφαρμογή των όρωντης σύμβασης αυτής, ορίζονται τα δικαστήρια της περιφέρειας του 
τόπου παραγωγής της πρώτης ύλης. 

13. Τυχόν διαφορά που θα προκύψει μεταξύ των συμβαλλομένων από την εφαρμογή της παρούσας σύμβασης επι¬ 
λύεται με την προσφυγή του ενδιαφερομένου μέρους κατ’ αρχήν στη Δ/νση Γεωργ. Ανάπτυξης του τόπου παρα¬ 
γωγής της πρώτης ύλης προς επιδίωξη επίλυσης της διαφοράς, μη επιτυγχανομένης δε αυτής αρμόδια τυγχά¬ 
νουν τα προαναφερθέντα δικαστήρια. 

14. Η ΟΠ υποχρεούται να μεριμνήσειγιατη θεώρηση της παρούσας σύμβασης από τη Δ/νση Γεωργ. Ανάπτυξης του 
τόπου παραγωγής της πρώτης ύλης. 

Η σύμβαση αυτή χαρτοσημαίνεται με επιβάρυνση του μεταποιητή. 

Όλα τα παραπάνω τα συνομολόγησαν, συναποφάσισαν και συναποδέχθησαν αμφότεροι οι συμβαλλόμενοι, οι οποί¬ 
οι αφού ανέγνωσαν καλά τους όρους της σύμβασης αυτής, τα υπέγραψαν σε τέσσερα (4) αντίγραφα. 


Θεωρήθηκε 

Ο Δ/ντής Γεωργ. Ανάπτυξης 


(Ημερομηνία - Σφραγίδα) 
(Υπογραφή) 


ΟΙ ΣΥΜΒΑΛΛΟΜΕΝΟΙ 

1 . 

2 . 

Βεβαιώνεται από τις αρμόδιες 
Αρχές το γνήσιο της υπογραφής 
και το νόμιμο της εκπροσώπησης 
των συμβαλλομένων. 

ΠΑΡΑΡΤΗΜΑ 2 

ΣΥΜΠΛΗΡΩΜΑΤΙΚΗ ΣΥΜΒΑΣΗ 
ΜΕΤΑΠΟΙΗΣΗΣ ΒΙΟΜΗΧΑΝΙΚΗΣ ΤΟΜΑΤΑΣ 

(ΑΡΙΘΜΟΣ ΑΝΑΓΝΩΡΙΣΗΣ ΣΥΜΒ. ΜΕΤΑΠΟΙΗΣΗΣ .) 

Σήμερα.στις.οι παρακάτω συμβαλλόμενοι: 

1. Η Οργάνωση παραγωγών (Ο.Π.) * που εδρεύει στη. 

Οδός. 

καλούμενη «ΟΠ» 

2. Η Εταιρία.που εδρεύει στη. 

Οδός. 

καλούμενη «μεταποιητής» 

Υπογράφοντες δια των νομίμων εκπροσώπων τους αντίστοιχα: 

1. 

2 . 

συμφωνήσαμε, συναποφασίσαμε και συνομολογήσαμε της αύξηση 

της ποσότητας τομάτας για παραγωγή.που αναφέρεται στην από 

.Σύμβαση μεταποίησης κατά.κιλά ήτοι 

ποσοστό.%της αρχικά συμφωνηθείσας ποσότητας (30% 

κατ’ ανώτατο όριο) ως εξής κατά τελικό 
προϊόν. 

Η ποσότητα αυτή θα παραδοθεί από.μέχρι. 

Κατά τα λοιπά ισχύουν όλοι οι όροι της αρχικής σύμβασης. 

ΘΕΩΡΗΘΗΚΕ ΟΙ ΣΥΜΒΑΛΛΟΜΕΝΟΙ 

Ο Δ/ΝΤΗΣ ΓΕΩΡΓΙΚΗΣ ΑΝΑΠΤΥΞΗΣ 1. 

2 . 

Βεβαιώνεται από τις αρμόδιες 
Αρχές το γνήσιο της υπογραφής 
Και το νόμιμο της εκπροσώπησης 
των συμβαλλόμενων 

* ή μεμονωμένος παραγωγός κατά περίπτωση και μόνο για την περίοδο 2001/02. 


ΠΑΡΑΡΤΗΜΑ 3 

ΟΡΓΑΝΩΣΗ ΠΑΡΑΓΩΓΩΝ Νο. 

Κέντρο παράδοσης Ημερομ.έκδοσης.. 

ΠΙΣΤΟΠΟΙΗΤΙΚΟ ΠΑΡΑΔΟΣΗΣ 
ΒΙΟΜΗΧΑΝΙΚΗΣ ΤΟΜΑΤΑΣ 

Πιστοποιείται ότι η οργάνωση παραγωγών. 

εξέδωσε σήμερα την.(ημερομηνία) στο Κέντρο Συγκέντρωσης. 

.το με αυξ. Αριθμ.Πιστοποιητικό 

Παράδοσης για μεταφορά και παράδοση στη βιομηχανία. 

(εταιρία) φορτίου.ποικιλίας. 

μικτού βάρους.κιλών και καθαρού βάρους.κιλών, 

που ανήκει στον παραγωγό (Ονοματεπώνυμο-τόπος κατοικίας). 


με το μεταφορικό μέσο με αριθμ. Κυκλοφορίας. 

και απόβαρου.κιλών σε εκτέλεση της με αριθμ. 

Αναγνώρισης Σύμβασης Μεταποίησης Βιομηχανικής Τομάτας. 

Το παρόν πιστοποιητικό συνοδεύει το φορτίο. 

Κατά τον έλεγχο που διενεργήθηκε στο Κέντρο Συγκέντρωσης Βιομηχανικής Τομάτας 
διαπιστώθηκε ότι το ανωτέρω φορτίο: 

α) Πληρείτις ελάχιστες απαιτήσεις ποιότητας με ποσοστό απομείωσης.% 

το οποίο ο παραλήπτης οφείλει να αφαιρέσει με διαλογή και να μη μεταποιήσει, 
β) Έχει περιεκτικότητα σακχάρων σε βαθμούς ΒΒΙΧ. 

Έλεγχος φορτίου 
κατά την παράδοση 

στη βιομηχανία. 

ΒΒΙΧ. 

Μικτό βάρος. 

Απόβαρο 

Καθαρό βάρος. 

Απομείωση. 

Καθαρό πληρωτέο βάρος 
Ημερομηνία εκφόρτωσης 

Ώρα εκφόρτωσης. 

Τόπος. 

Ο Εκπρ/πος της ΟΠ 


Ονομ/μοΎπογραφή 


Για την Ο.Π. 
Ο Ποιοτικός Ελεγκτής. 


Ονοματεπώνυμο 


Ο Εκπρ/πος της 
Βιομηχανίας 

Ονομ/μο-Υπογραφή 


ΠΟΙΟΤΙΚΟΣ ΕΛΕΓΧΟΣ ΔΗΜΟΣΙΟΥ 

Βαθμός ΒΒΙΧ. 

Μικτό βάρος. 

Απόβαρο. 

Καθαρό βάρος. 

Απομείωση. 

Πληρωτέο βάρος. 

Τόπος - Ημερομηνία. 

Ο Ελεγκτής 

Ονοματεπώνυμο-Υπογραφή 


ΠΑΡΑΡΤΗΜΑ 4 

ΕΛΑΧΙΣΤΕΣ ΑΠΑΙΤΗΣΕΙΣ ΠΟΙΟΤΗΤΑΣ 
ΓΙΑ ΤΗ ΒΙΟΜΗΧΑΝΙΚΗ ΤΟΜΑΤΑ 

Γ ιατη βιομηχανική επεξεργασία χρησιμοποιούνται τομάτες (καρποίτου φυτού ΕΥΟΟΡΕΒΒΙΟΙΙΜ ΕΒΟυΐΕΝΤΙΙΜ) κα¬ 
τάλληλες για μεταποίηση με τα ακόλουθα χαρακτηριστικά: 
α) Νωπές προσφάτου συγκομιδής 
β) Ώριμες φυσικού κόκκινου χρώματος 

γ) Καθαρές απαλλαγμένες χωμάτων, φυτικών υπολειμμάτων ή ξένων υλών 

δ) Υγιείς, χωρίς σήψεις και ευρωτιάσεις 

ε) Γερές, χωρίς σοβαρές μηχανικές βλάβες 

στ) Απαλλαγμένες από υπολείμματα φυτοφαρμάκων 

ζ) Ελάχιστης περιεκτικότητας σε ΒΒΙΧ 4% 

ΚΑΡΠΟΙ ΜΕ ΒΛΑΒΕΣ 

- Φορτία καρπών με βλάβες μέχρι 5 % κατά βάρος μπορούν να παραληφθούν από τις βιομηχανίες με την υποχρέω¬ 
ση διαλογής τους. 

- Ως καρποί με βλάβες θεωρούνται οι καρποί που είναι σάπιοι πράσινοι ή έχουν σοβαρές μηχανικές βλάβες. 

- Οι καρποί με βλάβες μέχρι 5% κατά βάρος απομειώνονται από το καθαρό βάρος του φορτίου. 

Σε περίπτωση ποσοστού καρπών με βλάβες πάνω από 5 % ισχύουν τα αναφερόμενα στο Κεφ. 4 Παρ. 2γ της Απόφα¬ 
σης. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























